open-index/open-wikipedia-markdown huggingface dataset:
朱華勒話

**朱華勒話**（ ），國語譯**若阿爾語**。係魁北克法文嘅一種歸融話喺滿地可用。而家越嚟越少人講，因為魁北克人認為呢種話好俗。
長老會

**長老會**係基督新教敎會之一，係改良派。喺蘇格蘭創立。流行於美國同大部分英聯邦國家。
信箱

**信箱**係一種箱，一般都係收信嘅位，同郵箱或者郵筒啱啱相反。外面嘅人（通常都係郵差）會派信入去，而收信人就會到時到候自己去收信。有時有啲郵局會租出郵政信箱，嚟做其他人嘅信箱。

類:信
類:箱
第九

**第九**，卽係數到九位，又叫**排第九**。廣東話中，第九亦指第尾，無用咁解。話人考試考第九，卽係考拉尾。
接生婆

**接生婆**、**執媽**，幫大肚婆接生嘅人。現今做依類工作叫助產士，有法定地位，以別於傳統接生婆。有啲地方助產士要係護士，但多數分開兩種職業。古時叫**穏婆**。由於見到女人私處，好多時都係女人做。

類:職業
類:生仔
聖三一學院 (搞清楚)

**聖三一學院**可以指：
* 英格蘭劍橋大學聖三一學院；
* 英格蘭牛津大學聖三一學院；
* 蘇格蘭格拉斯哥大學聖三一學院；
* 愛爾蘭都柏林大學聖三一學院；
* 澳洲西澳大利亞大學聖三一學院；
* 加拿大多倫多大學聖三一學院。
陳公哲

**陳公哲**（），商人、攝影家、作家、考古學者、書法家，亦係創辦人。祖籍廣東中山南朗。1938年起住喺香港，1961年因腦溢血過身。

## 連出去
*一代奇人陳公哲 中山市檔案信息網
蘿蔔糕

**蘿蔔糕**（粵拼：lo⁴ baak⁶ gou¹）係一種中式點心，華南零舍常見，用蘿蔔加粘米粉整，亦會加入蝦米同切碎咗嘅臘味，除咗係唐人過年成日食嘅糕點，亦係港式茶樓點心。

除咗煎蘿蔔糕之外，亦有酒樓提供蒸蘿蔔糕。佢哋會將蘿蔔糕放入一個小型容器蒸熟，食之前加豉油同胡椒粉落蘿蔔糕表面。加XO醬嚟炒，就成為XO醬炒蘿蔔糕。

## 睇埋

*炒蘿蔔糕
芋頭糕

**芋頭糕**（讀音：wu6 tau4(2) gou1），系廣東潮汕地區、廣州、陽江、佛山等地嘅一種傳統特色點心，屬於粵菜系，該小食喺香港和澳門地區嘅茶樓也有販賣，其材料有粘米粉、芋頭、蝦米、冬菇、臘腸和臘肉。
末日危城：亞蘭納傳奇

《**末日危城：亞蘭納傳奇**》（*Dungeon Siege: Legends of Aranna*）係Gas Powered Games同Mad Doc Software一齊合作開發嘅3D動作角色扮演遊戲，係第一系列《末日危城》嘅擴充附屬資料片，於2003年11月11號賣初版。

2005年8月16號，第三系列嘅資料片《末日危城II》推出。
羅馬俱樂部

**羅馬俱樂部**係一個研討國際政治問題嘅全球智囊組織。
## 睇埋
*俱樂部官方網站
末日危城II

《**末日危城II**》（*Dungeon Siege II*）係繼《末日危城》同《末日危城：亞蘭納傳奇》之後嘅3年，Gas Powered Games同微軟遊戲工作室一齊開發嘅3D動作角色扮演遊戲。係前作嘅續篇作品，但劇情唔同。遊戲喺2005年8月16號賣初版。
## 分級
阿桑奇

**朱利安·保羅·阿桑奇**（，原名**Julian Paul Hawkins**，粵拼：**aa3 song1 kei4**，），澳洲記者、篤灰名人，洩密網站維基解密嘅董事同發言人。佢亦喺一嗰愛貓嘅人。

## 攷

## 出面網頁
*Why Judge Baltasar Garzon has taken on the defense of Julian Assange
出木杉英才

**出木杉 英才**（，早期香港又譯**王聰明**、**太郎**、**彬仔**）係藤子·F·不二雄嘅科幻漫畫《多啦A夢》同佢嘅動畫嘅登場人物之一。

出木杉喺日文有「出眾，第一」嘅意思，日文「」同「」都同「」嘅讀法一模一樣，都係「」，而「」譯成粵文就係指「好掂，太好啦」。

## 簡介
出木杉喺4月出世。佢為人友善，亦好識煮餸，好受女仔（包括靜香在內）歡迎，亦深得老師嘅歡心。佢係大雄嗰班嘅班長，係班中嘅高材生，唔單只成績卓越，幾乎每次測驗都係滿分，係全班第一，連體育都掂，成日幫胖虎嘅棒球隊扭轉敗局。佢有想要嘅嘢，唔會依賴父母，而且會同其他嘅細路做上門導師賺錢。佢亦都睇漫畫、玩遊戲，重識變魔術。

佢可以話係一位極少缺點嘅少年。對預言之類嘅嘢都能夠搵到合乎常理嘅破解方法。

可以去未來世界睇下係佢嘅理想，呢個理想喺大雄嘅幫助下得以實現。此外，佢亦曾經同大雄同埋多啦美一齊去白堊紀時代。

## 性格
佢性格非常好，對任何人都很和善，佢仲可以原諒曾經整古自己嘅人，佢心胸寬大，連大雄自己也承認出木杉比佢勁好多。由於佢喺作品出場大多時候都係同靜香一齊，因此被大雄當成情敵，但係出木杉本人對大雄並無競爭嘅意思。雖然佢無追求靜香嘅舉動，但佢亦鍾意靜香。佢每次測驗都係滿分，老師成日讚佢，佢仲成日同人一齊温書。當有人有唔識嘅話，佢一定會教人。喺無嘢做嗰陣，佢成日同大雄佢哋一齊玩棒球同冒險。

嗜好有：
* 讀書
* 打棒球
* 研究
* 同靜香到圖書館
* 烹飪
* 觀察星象
* 寫生、畫畫

## 同他人嘅交流
同靜香嘅關係非常好，成日同靜香一齊出去玩、睇書或寫生，甚至同靜香互相交換日記。

但係除咗靜香，喺故事度同其他主要角色（多啦A夢、小夫、大雄等）嘅交流久唔久都有，佢雖然受異性歡迎，但係好少睇到佢同靜香以外嘅異性互動，不過受到邀請時佢唔介意加入大雄或者其他同學嘅活動。同胖虎嘅關係中，因為體能同個性都好，佢好少會被胖虎蝦，不過收到胖虎武斷嘅命令都會不得不遵守，例如《稅金鳥事件》同《胖虎演唱會》等。

喺《大雄的結婚前夜》中同胖虎、大雄、小夫等一齊慶祝飲酒，喺40卷《奪回靜香》嘅婚後相處嚟睇，出木杉同大雄等人嘅關係喺成人後會有所改善。係第44卷《夏威夷越來越近了》中曾經講佢夢想係去火星同月球，最後實現咗呢個夢想。

## 家族
父母嘅詳細情況不明，佢老竇只出場過一次，媽媽無出過場，老竇淨係因為用咗多啦A夢嘅工具「定時傻瓜彈」而發出過「嘻嘻哈哈」嘅怪聲。曾經因為老竇調職而要搬去美國，但係最後無實現。佢養咗一隻狗做寵物，佢隻狗非常強壯，曾經喺比賽攞到冠軍，連胖虎都對佢隻狗謙讓三分。

## 將來
大個咗嘅出木杉體格亦變得更強壯。被派到火星工作。因為去火星工作而將佢個仔交托畀大雄，由此睇嚟長大後都同大雄有密切嘅交流。佢老婆係金髪嘅白人。佢個仔叫出木杉 華安。

## 對故事嘅影響
喺書籍《》入面記述，喺出木杉登場以前，多啦A夢係以「為了能讓大雄的未來變得幸福」而嚟。但喺出木杉出場之後，多啦A夢出場嘅目的變成「使現在的大雄可能可以改變未來」，多啦A夢演變為以保護大雄為主。因為出木杉嘅登場令大雄嘅未來充滿不確定性。呢個敘述喺單行本上都有。

## 名嘅變化
當初，喺單行本第22卷《稅金鳥》中出木杉係以「太郎」嘅名登場。喺第23卷《透視貼紙大危機》中，明信片嘅收件人名變成「出木杉英才」。而喺新版嘅稅金鳥故仔，「太郎」被修正做「英才」。

出木杉喺1979年9月號《多啦A夢同多啦美》故事首次登場，但當時個名重係「太郎」。

喺2006年5月25號播放嘅電視動畫版，出木杉個名曾經被用來猜謎，正確嘅答案係「英才」。

另外，有好多讀者將佢個名誤記為「出來過」、「出來杉」，漫畫亦有「出來杉」呢個錯誤。日文「」同「」同「」嘅唸法一模一樣，都係「」，而譯成中文就係指「讀書好叻，考第一」嘅意思。

## 喺電影中嘅出場
喺電影《大雄的恐龍》嘅劇本嘅草稿入面出現，同多啦A夢等五人一齊喺一億年前嘅世界進行大冒險。但喺最後製作完成嘅電影入面佢並無出現。佢日後實際登場嘅幾套電影中主要係擔任知識解說（例如煙鬼森林《大雄的大魔境》、魔法《大雄的魔界大冒險》、電影特效《大雄的宇宙小戰爭》、新品種植物《大雄與動物行星》、鳥人傳説《大雄與翼之勇者》）而無參與大雄等人嘅冒險計畫。

## 有佢嘅集數同電影
#### 《[[多啦A夢短篇漫畫]]》
* 第22卷《稅金鳥》
* 第23卷《透視貼紙大作戰》
* 第27卷《人腦圖書封套》
* 第30卷《半夜裏的電話惡魔》
* 第31卷《試著說一回再見》
* 第34卷《時間飛速流逝》
* 第36卷《大預言·地球滅亡之日》
* 第36卷《包租籌碼》
* 第40卷《大雄的建國用具》
* 第37卷《蛋殼裡的靜香》
* 第40卷《把靜香搶回來》
* 第41卷《定時傻瓜彈》

#### 《[[多啦A夢厚本漫畫]]》
* 第3卷《想要厲害的寵物》
* 第5卷《出木杉睡着大作戰》
* 第8卷《讀書大比拼》
* 第9卷《簡易特別錄影機》
* 第10卷《天才出木杉》
* 第13卷《出木杉的火箭》

#### 《[[多啦A夢長篇漫畫]]》
* 《大雄與出木杉》（出木杉係主角）
* 《大雄的新讀書方法》（出木杉係主角）
* 《大雄與火行星》（出木杉係主角）
* 《大雄的大魔境》（出木杉喺開頭出現一陣，唔係主角） 
* 《大雄的魔界大冒險》（出木杉喺開頭出現一陣，唔係主角）

#### 【[[多啦A夢電影版]]】
* 【大雄的大魔境（出木杉喺開頭出現一陣，唔係主角）
* 【大雄的魔界大冒險】（出木杉喺開頭出現一陣，唔係主角）
* 【大雄的宇宙小戰爭】（出木杉喺開頭出現一陣，唔係主角）
* 【大雄與動物行星】（出木杉喺開頭出現一陣，唔係主角）
* 【大雄與翼之勇者】（出木杉喺開頭出現一陣，唔係主角）

#### 【[[多啦A夢電視動畫版]]】
* 【7年後的煩惱】
* 【半夜裏的電話惡魔】
* 【定時傻瓜彈】
* 【天才出木杉】
* 【稅金鳥】
* 【天才出木杉的火箭計畫】
* 【出木杉睡着大作戰】

## 參考
*《多啦A夢經典角色解說大全書》（藤子.F.不二雄 原作 /磯保裕介 作畫 /梁錦鴻 譯/ISBN: 9628786210/香港青文出版社 喺2003年 出版）
*《多啦A夢角色解說--出木杉英才》（藤子.F.不二雄 原作 /磯保裕介 作畫 /陳華龍譯/ISBN: 9625686741/香港青文出版社 喺2007年 出版）
*《多啦A夢書籍目錄》（藤子.F.不二雄 原作 /磯保裕介 作畫 /何勝譯/ISBN: 9925786872/香港青文出版社 喺2013年 出版）
匈牙利文

**匈牙利文**、**匈牙利話**（**Magyar**）係種烏拉爾語系芬蘭－烏戈爾語族烏戈爾語支嘅語言，主要係匈牙利官方語言，而羅馬尼亞、斯洛伐克、烏克蘭、塞爾維亞、克羅地亞、奧地利同斯洛文尼亞都有唔少人用。
葉鴻輝

**葉鴻輝**（**Yapp Hung Fai**，），綽號「英鴻輝」，係香港足球員，司職守門員，效力緊香港超級聯賽球隊東方。

## 出面網頁
*
* 
* 
*
七姊妹 (香港)

**七姊妹**（**Tsat Tsz Mui** 或 **Braemar Point**)**，**香港一地，又係一村，香港島北岸，喺北角東面，鰂魚涌西面。村已失。今有七姊妹道，七姊妹郵政局。香港一八六五年人口統計，有七姊妹。
句

**句**（粵拼：），或者叫**句子**、**語句**，喺語言學入面係指一串根據語法連接起嚟，而且能夠表示一組完整意思嘅詞語。喺唔同嘅語言入面，**句**呢個概念嘅定義可以好唔同。絕大部份情況下，句子一定要有主語，除非係命令句，動詞或者謂語，但係亦都有啲語言允許冇主語或者唔一定要有主語都屬於句子。

## 按照功能分類
子句可以按功能嚟分類。

### 陳述句
**陳述句**係用嚟說明事實嘅。

喺粵語當中，呢種語句通常會係主動賓噉嘅結構，亦可以有主-將-賓動噉嘅樣，例句：
:
:
:
### 祈使句

祈使句係用嚟要求對方做嘢嘅。

喺粵語當中，呢種語句可以有好多款，例如係動詞跟賓語（VO）噉款，有陣時亦可以係動賓主（VOS）噉款，主語通常暗示咗係聽嘢嗰個人。例句：
:
:

喺粵語裏便，祈使句可以配好多句尾助詞，例如**啦**被指可以令句嘢「軟化」冇咁似強硬嘅命令，而人稱代詞**佢**擺喺尾嘅話就被指可以強調做嗰個人嘅決心，例句：

**佢**一詞亦係句尾助詞：

### 疑問句

疑問句顧名思義係用嚟提問嘅。

粵語疑問句可以有好多個款：如果講嘢嘅人想知某樣嘢係咪成立，可以用 X-唔-X 噉嘅結構（正反問句），由幾個當中揀一個嘅問句（選擇問句）可以用**定係**、**抑或**又或者係**邊**-量詞（**邊個**、**邊度**）嘅結構，而比較開放嘅問句就好多時會用**點-X**（**點解**、**點樣**）嘅結構... 等等。

點解嘅例句：

X-唔-X：

### 感嘆句

感嘆句係用嚟抒發強烈情感嘅，例如：

## 書寫規範
喺書寫上，句尾一般都要有句號、問號或者感嘆號。

喺好多用拉丁字母書寫嘅語言入面，句子嘅第一個字母一定要大寫，但係亦都有例外，例如邏輯語啲句嘅第一個字母唔一定要大寫。

## 第個意思
喺粵語中，**句**呢個詞都可以作量詞使用，好似「一**句**話」或者「一**句**歌詞」噉。

## 相關嘅文
*句法：專門研究句子嘅語言學領域
*子句
*語序
*句尾助詞

## 參攷
文中用咗嘅詞彙嘅外語版：

文中引述咗嘅文獻同網頁：
暈

**暈**，又叫**頭暈**，人唔舒服嘅狀態，可能係病引起。頭重重，嚴重啲，睇嘢唔清楚，覺天旋地轉，再嚴重係暈低，失去知覺。
沙梨頭

**沙梨頭**，係澳門一個地方，喺澳門半島西北部、林茂塘以南，白鴿巢公園以北一帶。以前係指白鴿巢公園嘅山丘，因山形同水岸大石形似沙梨而得名。

## 著名地方
*沙梨頭炮台
*水上街市
*沙梨頭圖書館
*沙梨頭更館
*沙梨頭土地廟
七姊妹

**七姊妹**可以指：
;地名
* 七姊妹 (香港)，响香港島東區嘅一處地方，响北角同鰂魚涌之間
* 七姊妹道，香港島東區一條道路
* 七姐妹 (莫斯科)，位於俄羅斯莫斯科嘅建築群

;影視劇
* 
* 七姊妹 (1953年電影)，香港電影，導演卜萬蒼
* 七姊妹 (電視劇)，2001年香港無綫電視劇集

;其他
* 七姊妹 (公司)，標準石油分割之後所形成嘅七家較大嘅石油公司
* 七姊妹 (植物)，薔薇科薔薇屬野薔薇嘅變種，又叫「十姊妹」
* 七姊妹 (被遺忘的國度)，角色扮演遊戲「龍與地下城」戰役模組「被遺忘的國度」入面嘅虛構角色
* 七姊妹星團，又叫昴宿星團
顯著差異

統計學嘅假說檢定所講嘅**顯著差異**（或**統計學意義**，，符號：**ρ**）係對數據之間差別嘅評價，一次實驗結果喺虛無假設之下冇乜可能發生時，就可以講呢個結果具有顯著差異。更準確嚟講，譬如某項研究定咗個數值α（顯著水平），表示虛無假設原本係啱嘅但係俾研究者拒絕咗嘅出錯概率，跟住用p值表示虛無假設正確嘅條件下得到某結果抑或仲極端過呢個結果嘅情形嘅概率。如果，噉就可以認為結果具有統計學意義，或數據之間有咗顯著差異。顯著水平應該喺開始搵數據前就諗掂，習慣係定喺5%或以下，唔同學科領域可能要求唔一樣。

喺任何涉及到響總體當中隨機揀樣本嘅實驗或觀察性研究裏，得到嘅結果都有可能只不過係抽樣誤差導致嘅。但係，如果一次觀察結果嘅p值細過（或等於）顯著水平α，研究者就能夠講「今次結果反映到總體嘅特徵」嘅結論，並拒絕虛無假設。

顯著差異嘅原因可能係：
*呢種差異可能因參與比對嘅數據係嚟自不同實驗對象，如比－西一般能力測驗中，大學學歷被試組嘅成績同小學學歷被試組會有顯著差異。
*亦可能嚟自於實驗處理對實驗對象造成根本性狀改變，因而前測後測嘅數據會有顯著差異。例如，記憶術研究發現，被試者學習某記憶法之前嘅成績同學咗記憶法後嘅記憶成績會有顯著差異，呢個差異好可能來自於學呢種記憶法對被試記憶能力嘅改變。

## 歷史
18世紀嗰時就有人提出顯著差異，同皮埃爾-西蒙·拉普拉斯做出男女出世嘅概率一樣呢個虛無假設，跟住計咗人類出世時嘅性別比嘅p值。

1925年，喺佢本書《》當中提出咗統計假說檢定嘅諗法，叫做「顯著性檢驗」（）。費沙建議將1/20（=0.05）嘅概率作為拒絕虛無假說嘅臨界值。喺1933年嘅一篇論文中，耶日·內曼和埃貢·皮爾遜嗌呢個值做「顯著水平」，畀咗個符號畀佢。佢哋建議，值要喺任何資料收集之前就諗定。

費雪初初係將顯著水平定喺0.05，但又唔想將佢定死。佢喺1956年出版嘅《統計方法與科學推斷》裏面，建議根據具體情況確定顯著水平。

### 相關概念
顯著水平係值嘅閾值，當時就拒絕虛無假設（就算零假設依然可能係啱嘅）。咁就表示亦都係虛無假設啱嘅情況下錯誤噉將佢否定咗嘅概率，叫做假陽性或第一型錯誤、棄真錯誤、α錯誤。

而有啲研究者就中意用置信水平，佢係虛無假設啱嘅時候唔將佢拒絕嘅概率。置信水平同置信區間係Neyman喺1937年提出嘅。

## 顯著水平

**顯著水平**（，符號：**α**）經常攞嚟喺假說檢定中睇假設同實驗結果係咪一致，佢代表虛無假設（寫成H_0）冇錯嘅情況下，噉啱就將佢否定咗嘅概率，即係發生第一型錯誤（棄真錯誤、α錯誤）嘅機會。

譬如我哋響兩個總體裏便隨機揀出A、B兩組樣本數據，然後發現佢哋喺**.05水平**上具備顯著差異，就係講兩組數據所代表嘅總體亦都有顯著差異嘅可能性係95%；而佢哋代表嘅總體重有5%嘅可能性係冇乜分別嘅，呢個5%係由於抽樣誤差造成嘅。亦都可以噉講：

*如果拒絕「兩組數據一致（冇乜分別）」呢個虛無假設，噉會有5%嘅可能性犯第一型錯誤。
*如果令A=兩個總體冇乜分別、B=揀出嚟兩組數有顯著差異，。

如果我哋喺檢驗某實驗（Hypothesis Test）中測得嘅數據之間有顯著差異，就推翻到虛無假設，備擇假設則得到支持；反之，如果數據之間冇顯著差異，就推翻備擇假設，而唔拒絕虛無假設。通常情況下，實驗結果達到**.05水平**或**.01水平**，先至可以認為數據之間具備顯著差異，唔係嘅話就可能好似上邊講嘅咁會作出錯誤嘅判斷。作結論嗰時，要講清楚方向性（例如係顯著大過定係顯著細過）。

數學表述為：引入**[[p值]]**（p-value）作為檢驗樣本（test statistic）觀察值嘅最低顯著差異水平。喺或嘅情況下，若果虛無假設情況實際算得嘅概率細過，噉表示虛無假設成立時得到噉嘅結果嘅概率，重低過1%或5%，喺呢個顯著水平之下我哋可以拒絕虛無假設。
*`P(X=x)<ρ=0.05`係「顯著（significant）」，統計分析軟件SPSS以`*`標記；
*`P(X=x)<ρ=0.01`係「極顯著（extremely significant）」，通常以`**`標記。

## 睇埋
* 假設檢定
* A/B測試
* P-hack

## 參考
多啦A夢：大雄的大魔境

《》係第3部多啦A夢大長篇系列漫畫，1981年開始登。

佢嘅電影版喺1982年3月13號公映，係第3部多啦A夢電影。

## 配音員

## 睇埋

## 攷

## 拎
*
*
多啦A夢：大雄的魔界大冒險

《**大雄的魔界大冒險**》係第5部多啦A夢大長篇系列漫畫，1983年開始登。

佢嘅電影版喺1984年3月17號公映，係第5部多啦A夢電影。呢次係多啦A夢大電影第一次用電腦圖形CG繪畫。

## 配音員

## 睇埋

## 攷

## 拎
*
*
多啦A夢：大雄與惑星之迷

《**大雄與惑星之迷**》係第10部多啦A夢大長篇系列漫畫，1989年開始登。

佢嘅電影版喺1990年3月10號公映，係第11部多啦A夢電影。

## 配音員

## 睇埋

## 攷

## 拎
*
*
多啦A夢：大雄與翼之勇者

《**大雄與翼之勇者**》係第21部多啦A夢大長篇系列漫畫，2001年刊登。

佢嘅電影版喺2001年3月10日公映，係第22部多啦A夢電影。

## 配音員

## 睇埋

## 攷

## 拎
*
*
李天秀

**李天秀**（，）係大韓民國足球員，去過西班牙、荷蘭、沙特阿拉伯同埋日本嘅足球會踢波，代表韓國足球代表隊參加過2002年FIFA世界盃、2004年夏季奧林匹克運動會足球賽同埋2006年FIFA世界盃。2002年加盟皇家蘇斯達，成為首位參與西班牙甲組足球聯賽嘅大韓民國足球員。

## 出面網頁
* FIFA Player Statistics: LEE Chun Soo - FIFA.com
* Chun-Soo Lee | National Football Teams
巴斯光年

**巴斯光年**（**Buzz Lightyear**）係《反斗奇兵》嘅主角之一，喺1995年5月26號首次出現。
翠絲 (反斗奇兵)

**翠絲**係《反斗奇兵》虛擬嘅一個角色，由反斗奇兵2開始出現，係一個嘢玩公仔。喺電影入面，佢係一個電視劇Woody's Roundup嘅女牛仔人物，其中嘅角色包括胡迪、礦工皮特同馬兒紅心。喺電影中佢由準卡薩克配音，喺香港方面佢由莫蒨茹（第二同第四部）同容祖兒（第二部歌唱版同第三部）配音。
半乳醣

**半乳醣**（**galactose**），又寫**半乳糖**，單醣一種，屬醣類。佢同葡萄醣化合成乳醣，雙醣一種。
胸腺嘧啶

**胸腺嘧啶**（，，簡稱 T）係一種含氮嘅鹼基，係形成DNA核苷酸四種鹼基（G－C－A－T）嘅其中一種。
內含子

**內含子**（粵拼：noi⁶ ham⁴ zi²）係基因轉錄之後、轉譯之前被切除嘅基因片段。佢同外顯子係相對嘅，但喺基因表達嘅時候，內含子有時會作為外顯子，反轉頭又得。噉樣就可以由一個相同嘅基因表達出唔同嘅蛋白質。
外顯子

**外顯子**（粵拼：ngoi⁶ hin² zi²）係基因轉錄之後、轉譯之前被留低嘅基因片段。佢同內含子係相對嘅，但喺基因表達嘅時候，外顯子有時會作為內含子，反轉頭又得。噉樣就可以由一個相同嘅基因表達出唔同嘅蛋白質。
冷氣機

**冷氣機**（粵拼：laang⁵ hei³ gei¹）或簡稱**冷氣**（粵拼：laang⁵ hei³）係一種用來製造冷空氣嘅電器。

世界第一部冷氣機係26歲嘅美國工程師威利斯·開利（Willis Carrier）喺1902年發明，不過部機目的唔係俾人涼冷氣，而係因為有一間4色印刷廠請佢諗下有咩方法保持廠入面濕度嘅穩定性。開利諗到利用入滿冷卻劑嘅盤管，將高濕度嘅空氣水份凝結成露點，從而排出低濕度嘅空氣，冷氣祇係無心插柳嘅副產品。

但係過咗唔夠半個世紀，就有研究話冷氣機抽出嘅熱空氣會令到個城市夜間溫度升高2°C，而且產生嘅碳排放加劇咗氣候暖化。

## 睇埋
* 空氣調節
燙斗

**燙斗**（粵拼：tong³ dau²），或者寫做**熨斗**，英文叫佢做「iron」，係一種用來整平啲布料或者衫褲（即係燙衫）嘅電器。

## 名字
熨斗有好多個名。佢嘅古代英文名係「Sad irons」，Sad嘅意思係「固體」，源自當時嘅熨斗主要係可以放到咁多嘅金屬塊。

不過個名依家聽上去就好似好慘，因為 中文譯返過嚟係 悲慘的鐵。

中文個名嘅「熨」字就係嚟自火斗，因為需要用炭火嚟整啲熱出嚟。而個「斗」字就係嚟自佢以前煮嘢食嘅用具嘅外形。《說文解字注》到嘅「上象鬥形，下象其柄也，鬥有柄者，蓋北斗」就有咗「北斗」呢一個名。

## 歷史
### 中國
最初熨斗係喺商朝由商紂王發明出嚟，不過係用嚟辣人，係一種極度之恐怖嘅酷刑。

去到西漢東漢，熨斗終於用嚟燙衫，不過係貴族用品。用法係喺盆腹到加入炭火，跟住揸住支手柄，用盆底燙衫。

去到魏晉嗰陣燙斗就開始 普及化同平民化 ，全部人都用得喇！由唐朝詩人王建嘅 《㨶衣曲》就可以睇到佢嘅普遍性。

去到宋朝嗰陣嘅燙斗就更加似我哋依家個船樣喇，而且用途仲越嚟越多。宋朝嘅燙斗唔單止可以用嚟燙衫，仲可以用嚟燙紙、護書、熏香甚至乎酒杯咁用。將啲香料或者係點燃咗嘅沉香放落去熨斗到可以同時增加啲衫褲嘅香氣，仲成為咗嗰陣消耗香料嘅主要來源。

佢仲引申咗忠心同平定嘅含意。

《隋書．李渾傳》有講過原北周將領 李穆 擁護 楊堅 用兵嗰陣，為咗表示自己嘅效忠之心，佢叫咗佢個仔拎住個燙斗見 楊堅 ，表達楊堅可以平定天下同自己嘅忠心耿耿。

《驂鸞錄》寫到：“路旁有鈷鉧潭。鈷鉧，熨斗也。潭狀似之。」，並因為咁而延伸咗一啲相關地名，就好似熨斗鎮。

其實我哋都可以搵返以前嘅熨斗睇吓嘅。

最早嘅熨斗係喺戰國時期，即係大約公元前400年至前250年嗰陣搵到嘅。

而喺西漢時期嘅貴族墳墓—茂陵一號無名塚到亦都搵到個叫「陽信家熨銚」嘅燙斗。至於西漢晚期，即漢宣帝、漢元帝時期，長沙湯家嶺1號墓都發現咗一個銅熨斗。佢係最早比人雕刻咗「熨斗」二個字嘅器物。

### 外國
熨燙衣物嘅紀錄最早出現喺公元前400年左右。古希臘人會用一隻叫做「Goffering iron」嘅燒鑄圓形鐵棒喺長袍上面整啲摺皺嘅效果。古羅馬人就會用扁pet6pet6嘅金屬板去整走啲褶皺。

同我哋依家差唔多樣嘅熨斗就喺大約公元1300年左近出現嘅，佢個名係「平熨斗」（Flat Iron）。呢一種熨斗係要經過火烤熱之後，隔著另一層布（唔好俾加熱咗嘅碳粉等等整污糟）嚟將啲衣物燙平，並且喺唔用嗰陣要定期清潔。為咗唔好生鏽，啲人會用砂紙打磨同搽啲油上去，順便確保佢可以喺乾淨嘅衣服上面喐得平穩啲同暢順啲。

因為喺呢個時候嘅熨斗都仲係控制唔到溫度，所以發展咗一種叫做熨斗架嘅嘢，幫助熨斗喺冷卻咗之後可以即刻換返另一個熨斗嚟用。

到咗17世紀，除咗啲義大利人仲係用緊另類嘅皂石嚟燙衫之外，多數嘅歐洲人已經用緊加熱嘅D字型鐵板嚟達至同樣嘅目的。呢一個就係西方熨斗嘅最初形態。

「盒熨斗」呢一種熨斗就係將啲內部嘅鐵塊、煤炭或者係其他加咗熱嘅元件喺燒熱咗之後放喺下方嘅盒到用。由於呢一個設可以有效咁避免比碳粉整污糟嘅問題，所以佢比人連續用咗幾百年。但係佢都仲有一個缺點，就係要喺啲衫褲到灑水之後先用得。

至於加條木柄嚟防止辣親嘅設計就喺大約1870年代左近出現。

1870年代，「燃氣熨斗」（Gas iron）比人發明咗。佢用咗乙醇、天然氣或者係鯨油等等一系列嘅燃料嚟加熱。佢比啲燃料由佢後面塞入去佢裡面到燒嚟保持熱量，嚟令到佢可以有效咁減低重量。

而1882年就出現咗第一個去申請電熨斗專利嘅人——Henry W. Seeley。1920年代嗰陣終於出現咗一種可以持續保持往一定溫度嘅熨斗同埋另一種可以帶有蒸氣功能嘅熨斗。最後喺1953年嗰陣就發明咗噴霧蒸汽式電熨斗。

美國紐約市嘅熨斗大廈，就因為佢個樣似熨斗而得名。

### 邊到有得睇

依家成個世界都有幾笪地方有收藏往大量嘅熨斗，就好似深圳觀瀾鰲湖老村古代熨斗博物館，烏克蘭嘅,都收藏咗成150個古代熨斗。

## 依家嘅熨斗
依家嘅熨斗會用恆溫器嚟保持溫度穩定。當加熱元件變得太涷或者係太熱嗰陣，恆溫器會打開或者閂埋嚟控制溫度。而恆溫器嘅運作原理就係有兩塊比人固定咗喺埋一齊，但係有往唔同嘅熱膨脹系數金屬片。佢哋比人加熱嗰陣會彎去系數比較細嗰邊並且斷開。

熨斗嘅底板多以鋁或不銹鋼製成，當使用時，儲存喺熨斗入面嘅水會流去因電流而發熱嘅金屬版到，變做蒸氣嘅形式噴去衣物到嚟達到熨平嘅目的。

依家熨斗有另一種手提蒸氣熨斗嘅形式，並可以將啲衫晾高嚟燙。

## 風險
因為熨斗要用到加熱同加水（要知道蒸氣變返做水嗰陣會釋放大量嘅潛熱（latent heat），數值係2.26*10^6 J/kg），所以好危險。產品一有問題或者係使用不當嘅時候就會有可能造成火災、燙傷等等嘅危險。

## 參考

如果發現啲參考係壞嘅，請返返去正中文嘅維基到check

## 睇埋
*燙衫板
*洗衣機
電動鬚刨

**電動鬚刨**（粵拼：din6 dung6 sou1 paau4(2)），又叫**電鬚刨**，係一種用嚟剃鬚嘅電器，係用電推郁嘅鬚刨。
攪拌機

**攪拌機**（粵拼：gaau² bun⁶ gei¹）係一種用嚟整碎嘢食嘅電器。

## 睇埋

*榨汁機
錄影機

**錄影機**（）或**錄像機**（）係一種用嚟錄低影像嘅電器，舊時要錄落錄影帶，家陣可以儲喺內置硬碟，或者燒成光碟。

## 睇埋
*錄音機
電熱水爐

**電熱水爐**（粵拼：din⁶ jit6 seoi² lou⁴）係一種用嚟煲熱水嘅電器。
## 睇埋
*電水煲
發熱絲

**發熱絲**（粵拼：faat³ jit⁶ si¹），又叫**發熱綫**，係一種電流通過就會發熱嘅電器元件。
濕電

** 濕電**（粵拼：sap¹ din⁶，英文：**AC**）又叫**交流電**，符號係～，係一種交變電壓嘅供電方式。

濕電即係電壓會隨時間變嘅電流，而家好多國家採用正弦式，頻率50Hz同110-220伏特電壓，電流方向隨時間變化，一週期內（0.02s）方向變化兩次。

## 睇埋
*乾電
*濕電池
音響

**音響組合**，或者跟英式英文叫 **Hi-Fi**（；美式英文：），係指高音質嘅音樂播放電器，技術上音響組合同 Hi-Fi 有少少唔同，音響組合係指一嚿嚿嘢每嚿唔同功能，要駁埋先出到聲，但係 Hi-Fi 只係指像真度高，即係如果出到靚聲，就算淨係得一嚿或者淨係喇叭係拆得出來，都可以叫做 Hi-Fi。

所謂音響組合傳統上係包括幾嚿嘢：
* 音響放大器（），可能包埋前級放大器（），又或者前級係獨立一嚿
* EQ（），可能係放大器嘅一部分
* 收音機（）
* 唱盤（）或者 CD 機
* 錄音座（），已經淘汰咗
* 喇叭

如果真係組合，可以唔用嘅部分唔買，或者嚿嚿唔同牌子都得。放大器同收音機可以夾埋一嚿，叫接收器（）。放大器亦都會有輔助輸入，即係可以駁其他嘢；而今嘅 Hi-Fi 亦都會預咗會駁其他嘢，例如電視等等。

## 睇埋
*音響喇叭‎
*膽機
G4出動

**G4出動**，前稱**新聞日日睇**（），係廣州電視台新聞頻道主打嘅新聞時事評論節目，喺2004年2月2號開播。節目特點就喺主持人陳揚用廣州話同埋廣州人嘅生活態度、文化觀念嚟讀下當日嘅報紙時事新聞，關注廣州嘅話題同埋社會新聞，再加埋平民同埋主持人嘅觀點嚟評論。呢個節目由於主持人以言辭犀利、想講乜就講乜、作風強硬，有時重會深入社會問題同埋針對政府腐敗，而深受觀眾嘅歡迎。但係，喺陳揚被人撤走咗同埋節目改版之後，收視同埋評價已經冇咁高。有啲市民話呢個節目已經變成「街霸」節目，凈係識報導爆水管、打交、鬧人、整路、求助乞衣呢啲濕碎嘢，但佢冇報導到記者夠膽直接質問政府部門同埋官員啲衰嘢，甚至連陳揚時代嘅公開論壇都冇埋。

呢個節目係每日19:00喺廣州電視台新聞頻道首播。就喺啱啱節目開播無耐，凈係播20分鐘啫，到咗2004年10月11號改版之後，節目就延長到1個鐘。2013年1月10號改版嗰時改名做**G4出動**，2014年2月2號嘅10週年改版時，節目改成由兩個主持嚟播。

## 節目組成
***G4視點**（已經取消咗）
:呢個欄目喺2009年6月起咗，欄目形式同點完kin一kin好相似。喺2012年底改版嗰陣就將G4視點同埋G4出動嘅播放順序調轉咗；2013年7月1號改版嗰陣取消咗讀報同埋評論，而係改咗用短片播嘅睇下兩岸各地新聞嘅資訊。
***G4出動**
:呢個欄目喺2004年10月11號節目首次改版嗰陣起咗。由G4記者負責採訪報導廣州市內市民百姓嘅大大細細嘅民生問題、城中熱點話題，其中涉及政府管理問題比較多（後嚟減少咗）。喺2012年底改版嗰陣就將G4視點同埋G4出動嘅播放順序調轉咗；2013年7月1號改版嗰陣，欄目分成三部分，就係喺原嚟G4出動節目嘅基礎上加咗「G4-120」嘅兩分鐘評論同埋「G4重案組」兩個欄目直到同年12月先至取消。
***G4-120**（已經取消咗）
: 呢個欄目喺2013年7月1號改版嗰陣起咗。係專門講啲特別案件，揀咗事件當事人嚟做嘉賓同埋主持人喺節目嘅2分鐘入面講下呢件事嘅來龍去脈。後嚟同年12月先至取消。
***G4重案組**（已經取消咗）
: 呢個欄目喺2013年7月1號改版嗰陣起咗。係專門針對一系列嘅犯罪事件或疑似犯罪嘅不良事件嚟做專題報導。
***活在廣州**（已經取消咗）
* **7點點一點**（已經取消咗）
***點完kin一kin（掀一掀）**（已經取消咗）
***DCG4報道**（已經取消咗）
***DV特工**（已經取消咗）
***廣州影像**（已經取消咗）
* **有乜講乜**（已經取消咗）
***人人都是G4**（已經取消咗）
***潮爆粵語**（已經取消咗）
***G4 MEMO紙**
:呢個欄目喺2011年6月1號起咗。主要係為街坊提供一個廣闊嘅互動平臺。
***G4落力幫**

## 主持人
*陳揚（2004年2月2號——2009年1月3號）
*司馬春秋（2009年6月到而家）
*湯璐（2008年3月到而家）
*陳國欣（2005年到而家，同時做埋周日版嘅主播）
*彭穎斌（2007年7月）
*林潔（2009年8月3號到而家）
*張健（從廣州電台調至廣州電視台嚟做主持）

呢個節目以前係陳揚做主持人嘅，後嚟被電視臺老細炒咗。陳揚被老細炒咗之後，呢個節目係由湯璐、陳國欣同埋彭穎斌輪流主持；之後彭穎斌取消主持之後就繼續做G4記者。
貝爾法斯特城市機場

**貝爾法斯特城市機場**，全稱**佐治·比斯貝爾法斯特城市機場**，前身叫做貝爾法斯特海港機場（Belfast Harbour Airport），係北愛爾蘭首府貝爾法斯特嘅兩座機場之一，位於貝爾法斯特港嘅東面，維多利亞公園嘅東北面，Sydenham火車站嘅北面。

由於貝爾法斯特喺北愛嘅County Down（中文叫做鄧因郡或者唐郡），而個機場前身叫Belfast Harbour Airport，所以呢個機場既IATA代碼BHD，係**B**elfast **H**arbour in County **D**own既縮寫。

類:貝爾法斯特‎
Ryanair

**Ryanair**（坊間唐文譯名：**瑞安航空**）係一間總部設喺愛爾蘭都柏林機場嘅平價航空公司，目前係全歐洲以至全世界最賺錢嘅平價航空公司之一。
塞爾柱帝國

**塞爾柱帝國**，向11世紀由塞爾柱家族統率烏古斯人諸部（Oghuz）向西亞建立嘅一個遜尼派穆斯林帝國。勢力至盛嗰時佔著河中、波斯、美索不達米亞、小亞細亞大部分同敘利亞（包埋巴勒斯坦地區）呢啲地方。以上時期叫**大塞爾柱帝國**。

## 分裂

1092年馬立克沙同尼紮姆•穆勒克死咗之後，王室諸子爭位，塞爾柱帝國分裂成好多細王朝，其中存在最耐嘅係同東羅馬帝國相鄰忌羅姆蘇丹國。1243年，蒙古帝國入侵小亞細亞，向科塞達克將羅姆蘇丹國軍擊潰，從此羅姆蘇丹國淪為蒙古伊兒汗國嘅藩屬。1299年羅姆蘇丹國分裂，1307年從歷史記錄上消失。
專撬牆腳

**專撬牆腳**（英文名：***The Perfect Wife?!***）係1983年上映嘅喜劇港產片，由石天執導，石天、曾志偉、劉瑞琪、秦沛同黃百鳴主演。

呢套戲從1983年8月5號至23號上映嗰陣，總共收咗一千二百九十四萬幾港紙票房。

## 劇情
石驚天係一位擅長辦理離婚案嘅風流律師，鐘意同有夫之婦勾勾搭搭。老友黃一春嘅婚禮，令石驚天起咗成家立室嘅念頭。因此搵人物色對象，希望將朱帶金改造成佢理想嘅老婆。有一日，石驚天嘅堂細佬石燕子喺外地返嚟，訴說未婚妻移情別戀，石驚天大鬧石燕子影衰頭家，於是度橋幫佢追女仔。原來石燕子要追嘅就係朱帶金。石驚天知道後，即刻帶朱帶金去西班牙渡假，奈何石燕子係咁追住嚟……

## 演員表
*石天飾演石驚天（粵語配音：朱子聰）
*曾志偉飾演石燕子（粵語配音：林保全）
*劉瑞琪飾演朱帶金
*秦沛飾演小吉
*盧業瑂飾演小雲
*黃百鳴飾演黃一春（粵語配音：鄧榮銾）
*羅美薇
*王青
*李麗麗
*戚美珍
*陳秀珠
*王秀文
*李殿朗
*潘迎紫
*姚煒
*馮敬文
*秦蔚文
*井淼
*蕭亮
*葉夏利
*關雪麗
*羅國維
*施介強
*游佩玲
*黎永強
*馮永
*吳良
*梁潔華
*鄭孟霞
*劉良發
*羅偉平
*馮錦鴻
*羅蘭
*文秀言
*傅玉籣
*甘國維
*容守義
*徐長纓
*梅智清
*何廣泰
*黃雄

## 主題曲
*《專撬牆腳》
**作曲：許冠傑
**填詞：黃百鳴
**歌手：麥嘉

## 出面網頁
*
* Hong Kong Cinemagic網站上面《專撬牆腳》嘅資料
*
ISO/IEC 8859

**ISO/IEC 8859**係國際標準化組織（ISO）同國際電工委員會（IEC）聯合制定嘅一系列8位元字符集，而家有15個部分（字符集），由於第12個部分（ISO/IEC 8859-12）已經放棄研發，最後一個部分係第16個部分（ISO/IEC 8859-16）。

ISO/IEC 8859-1、-2、-3、-4 原本係ECMA嘅標準**ECMA-94**。

## 字符集

### 編碼表

## 睇埋
* ASCII（ANSI X3.4）
* ISO/IEC 646
* ISO/IEC 10646
* Unicode
西涌 (香港)

**西涌**，係香港一地，又係一涌，喺大嶼山北岸。佢喺東涌西面。清時有屯兵。
茜嘉團遊

**茜嘉團遊**係香港電視廣播有限公司製作嘅旅遊節目系列，由謝茜嘉主持。

## 系列
*茜嘉團遊 土耳其（英文：Go Turkey）
*內蒙的紅月亮（英文：Star under the Moon）
*茜嘉團遊 印度的十日十夜（英文：Into Heart and Soul of India）
肝膽相照

**肝膽相照**（英文名：***Sworn Brothers***）係1987年上映嘅動作警匪港產片，由黎大煒執導，劉德華、張國強、楊群同蕭紅梅主演。

呢套戲從1987年3月12號至4月2號上映嗰陣，總共收咗八百四十八萬幾港紙票房。

## 演員表

## 主題曲
*《當中究竟》
**作曲：歷風
**填詞：盧國沾
**歌手：劉德華

## 出面網頁
*
*Hong Kong Cinemagic網站上面《肝膽相照》嘅資料
*
蘭卡斯特大學

**蘭卡斯特大學**（Lancaster University，正式嘅名係 Univeristy of Lancaster）係一間坐落喺英國蘭卡斯特市郊嘅學院制大學，1964年由皇家特許狀成立，係其中一間少數喺1960年代成立嘅英國大學。蘭卡斯特大學有非常好嘅學術聲譽，一直以嚟都喺英國大學排名中名列前茅，畢業生亦都擁有出眾嘅就業前景同升學前途。呢間大學擁有英國最優秀嘅環境科學系同埋國際知名嘅蘭開斯特大學商業管理學院（LUMS）。另外，呢間大學嘅物理系喺低溫物理、社會學系方面嘅教學同研究都係國際尖端。就喺2018年，蘭開斯特大學更加被 The Complete University Guild 評為全英國排名第九嘅高等學府。

蘭卡斯特大學重同杜倫大學、列斯大學、利物浦大學、曼徹斯特大學、紐卡素大學、錫菲大學同約克大學一齊成立咗N8研究聯盟。蘭卡斯特大學採用非獨立書院體系，由四個學院同埋九個非獨立書院組成，學院主要進行科研同埋教學，而非獨立書院主要就係安排校院入面嘅本科生、研究生、博士後研究人員同一啲大學嘅工作人員等等嘅生活，住宿同埋福利。
比堅尼

**比堅尼**係種好少布嘅游水衫，上半部遮乳房，下半部遮下體同屁股。

比堅尼得名自馬紹爾羣島嘅‎比堅尼環礁。皆因呢種游水衫發明嗰時，美國喺比堅尼環礁搞原子彈試爆，而發明者認為呢種游水衫嘅概念好前衛好爆，所以就叫佢做比堅尼。

## 出面網頁

*比堅尼科學
糖 (零食)

**糖**（）係用糖做主要材料嘅甜零食。加入染料同化學或天然味道，細路仔特別鍾意。

## 睇埋

* 
* 零食
* 甜味
三菱

**三菱**（**Mitsubishi**），又叫**三菱集團**、**三菱公司**，係日本公司，下面大批附屬公司，遍及各行各業。
菱形

**菱形**係四邊一樣長嘅四邊形，同時有鷂形同平行四邊形的特性。如果四個內角都係直角，就係正方形。
三井集團

**三井集團**（，），又叫**三井公司**，係日本公司，有好多附屬公司，遍佈各行各業。

## 出面網頁

*
瑞安中心

**瑞安中心**（）係香港灣仔一座甲級寫字樓，地址係港灣道6至8號，高35層，由瑞安集團旗下嘅瑞安建業起，1987年起好。
瑞安房地產

**瑞安房地產**（，）係香港交易所上市地產公司，包含瑞安集團中國大陸房地產業務，總部設響上海，2004年開，2006年招股上市。
寶寧

**寶寧**（英文：**John Bowring**，）係香港第4任總督，做過英國下議院議員。

## 用佢個名嘅地方
* 寶靈街：喺九龍油麻地。
* 寶靈城：土名鵝頸，喺香港島灣仔。
** 寶靈頓道（）：喺寶靈城
*** 鵝頸街市（）：喺寶靈頓道
** 寶靈渠（）：喺寶靈城
小小小警察

**小小小警察**（英文名：***Little Cop***）係1989年上映嘅警匪喜劇港產片，由曾志偉執導、監製及主演。另外，陳百祥、譚詠麟、劉德華、吳君如同張曼玉亦都參與友情演出。

呢套戲喺1989年9月21號至10月9號上映嗰陣，總共收咗五百七十一萬幾港紙票房。

## 演員表

*曾志偉
*劉德華
*莫少聰
*岑建勳
*邱元瀚
*馮淬帆
*吳君如
*樓南光
*恬妞
*楚原
*陳百祥
*苗僑偉
*譚詠麟
*陳友
*午馬
*成奎安

*張曼玉
*張學友
*魯芬
*史美儀
*文雋
*施介強
*柯受良
*馮克安
*鄭則仕
*吳耀漢
*張國強
*李麗珍
*張堅庭
*侯煥玲
*瑪利亞
*曹查理

*黃光亮
*陳奕詩
*爾冬陞
*姚友雄
*伍國健
*董驃
*陳欣健
*張敏
*廖偉雄
*蔣志光
*徐少強
*鄭丹瑞
*葉漢良 
*劉錫賢
*曹敬文
*葉偉信

*蘇靜雯
*敖志君
*劉偉強
*鄺庭和
*吳石
*黃志明
*蔡一智
*蘇志威
*蔡一傑
*肥伯
*曹建南
*盧堅
*戚美珍
*夏志珍
*霍耀良
*關明玉

## 出面網頁
*
*Hong Kong Cinemagic網站上面《小小小警察》嘅資料
*
腓尼基字母

**腓尼基字母**係腓尼基人用嚟寫腓尼基文（屬於北閃族語言）嘅一套字母，喺公元前1000年出現，由原始迦南字母演化出嚟，而家嘅希伯來字母、阿拉伯字母、希臘字母、拉丁字母爾啲字母，都可以追溯到腓尼基字母。腓尼基字母同希伯來字母、阿拉伯字母一樣，都係輔音音素文字（abjad），冇代表元音嘅字母或者符號，一個字點讀要由上下文推斷。

考古遺址入邊曾經搵到過腓尼基銘文，包括一啲腓尼基城市同埋地中海周圍嘅殖民地，譬如比布魯斯（而家嘅黎巴嫩）同迦太基（而家嘅突尼斯）。

腓尼基字母被認為係而家所有字母嘅祖先，起源於古埃及嘅象形文字聖書體，但腓尼基字母同烏加里特字母（敘利亞沿海嘅一種楔形文字演化而嚟嘅字母文字）焉個先被發明重未有定論。

## 腓尼基字母
原始西奈字母原先係象形文字，但係到咗腓尼基字母時代，有啲字嘅意思變咗，譬如gimel係掟拐杖嘅樣。

喺下面個表入邊：
*「意思」欄係指爾個腓尼基字母嘅來源。
*由於字母本來係刻喺石上面，所以多數字母都係直線同方形，就好似古日耳曼字母恁。雖然之後有多一啲比較曲線嘅版本，變咗羅馬時代嘅北非新迦太基字母。
*腓尼基語通常由右到左寫，而有啲文字用咗左右往復書寫法（又叫耕地寫法）。
*有啲字母有另外一種書寫表達方法， 例如taw可以寫成好似一個「+」號而毋用「×」號， heth 可以有兩條橫線穿過。
*用括號括住嘅希臘字母係古字母，有啲字體毋支援。
*拉丁字母 X 來自希臘字母Χ嘅發音，而毋係直接來自Ξ 。但希臘字母Χ可能來自腓尼基字母samekh嘅二次變種。

## 參考
*Jean-Pierre Thiollet,* Je m'appelle Byblos*, H & D, Paris, 2005. ISBN 2-914266-04-9
* Maria Eugenia Aubet, *The Phoenicians and the West* Second Edition, Cambridge  University Press, London, 2001.
* Daniels, Peter T., et al. eds. *The World's Writing Systems* Oxford. (1996).
* Jensen, Hans, *Sign, Symbol, and Script*, G.P. Putman's Sons, New York, 1969.
* Coulmas, Florian, *Writing Systems of the World*, Blackwell Publishers Ltd, Oxford, 1989.
* Hock, Hans H. and Joseph, Brian D., *Language History, Language Change, and Language Relationship*, Mouton de Gruyter, New York, 1996.
* Fischer, Steven R., *A History of Writing*, Reaktion Books, 2003.
* Markoe, Glenn E.,  *Phoenicians*. University of California Press. ISBN 0-520-22613-5 (2000) (hardback)
* Ancient Hebrew and Aramaic on Coins, reading and transliterating Proto-Hebrew, online edition. (Judaea Coin Archive)

## 出面網頁

* Phoenicia.org
* Ancient Scripts.com (Phoenician)
* Omniglot.com (Phoenician alphabet)
* 腓尼基字母忌官方Unicode標準文檔(PDF文件)
馬些路·納比

**馬些路·納比**（，）係意大利足球員同足球教練。由於佢戰術多變，加上頭髮係銀色嘅，所以俾人叫做「銀狐」。

佢喺2004年開始，佢就頂住基奧雲尼·查帕東尼呢個位去做意大利足球代表隊主教練，攞咗2006年FIFA世界盃冠軍，之後就走咗佬。雖然話佢喺2008年重新入過意大利足球代表隊做主教練，但係佢喺2010年FIFA世界盃打完小組賽之後就返咗屋企。而家佢做緊中國足球超級聯賽嘅廣州恆大隊主教練。

## 教過嘅隊
* 1982年-1985年 	森多利亞（青年隊）
* 1985年-1986年 	頻迪迪拿
* 1986年-1987年	錫耶納
* 1987年-1988年 	比斯多斯
* 1988年-1989年 	卡拉利斯
* 1989年-1991年 	車些拿
* 1991年-1992年 	路查斯
* 1992年-1993年	阿特蘭大
* 1993年-1994年	拿坡里
* 1994年-1999年 	祖雲達斯
* 1999年-2000年 	國際米蘭
* 2001年-2004年 	祖雲達斯
* 2004年-2006年 	意大利
* 2008年-2010年 	意大利
* 2012年-2014年 	廣州恆大
* 2016年-2019年 中國國家男子足球代表隊

## 攞過嘅獎

## 出面網頁

類:森多利亞球員
類:中國國家男子足球代表隊主教練
ISO/IEC 8859-1

ISO/IEC 8859-1:1998，Information technology — 8-bit single-byte coded graphic character sets — Part 1: Latin alphabet No. 1，係ISO/IEC 8859嘅第一部分。佢喺ASCII字符集嘅基礎上加入新符號同字母，用嚟支持西歐語言。

## 編碼表

## 睇埋
* ASCII（ANSI X3.4）
* ISO/IEC 646
*ISO/IEC 8859 **-1** -2 -3 -4 -5 -6 -7 -8 -9 -10 -11 -13 -14 -15 -16
* ISO/IEC 10646
* Unicode
德輔

**德輔**（Sir George William Des Vœux, GCMG，），係英國人，曾任斐濟、紐芬蘭同埋香港總督。《香港雜記》稱之爲**傅福**及**傅制軍**。

## 用佢個名嘅地方
* 德輔道中：喺香港島中環。
* 德輔道西：喺香港島西環。
ISO 15924

**[[國際標準化組織|ISO]] 15924**, *Codes for the representation of names of scripts*，為書寫文字定咗兩組編碼，一組係4位拉丁字母編碼，另一組係3位數字編碼。

## 編碼
### 數字碼段
* 000–099 書寫體同楔形文字
* 100–199 從右向左書寫嘅音素文字
* 200–299 從左向右書寫嘅音素文字
* 300–399 音素音節文字
* 400–499 音節文字
* 500–599 表意文字
* 600–699 未解讀文字
* 700–799 (未分配)
* 800–899 (未分配)
* 900–999 私人使用、别名、特殊代碼

### 常見例子

### 特殊例子

## 連出去
* ISO 15924 Registration Authority（Unicode）
* ISO 15924 編碼列表
鹿城區

**鹿城區**係中國浙江省溫州市嘅主城區，係溫州市嘅經濟、文化同政治中心。人口有129萬，面積294.38平方千米。

鹿城原本屬於永嘉縣地，相傳喺東晉太寧元年（323年）置永嘉郡築城時有白鹿啣花之瑞而得名。
## 參攷
反町康治

**反町 康治**（**そりまち やすはる**，）係日本足球員，日本足球代表隊前成員。

## 日本國家足球隊
由1990年到1991年，佢同日本足球代表隊出場4次。

### 成績

## 出面網頁
*
夏喬士羅便臣

**夏喬士羅便臣**（**Hercules George Robert Robinson**，），又叫**羅士敏**或者**樂善美**（**1st Baron Rosmead**），係第5任香港總督。

## 用佢個名嘅地方
* 羅便臣道：喺香港島半山區。
* 樂善美道：喺香港島歌賦山附近。
* 鴨洲（）；喺沙頭角海。
* 彌敦道：1909年前叫「羅便臣道」，喺九龍。
堅尼地

**堅尼地**（**Arthur Edward Kennedy**，），舊譯**堅彌地**（如堅彌地街），係第七任香港總督，《香港雜記》稱之爲**堅利德**，尊稱**堅制軍**。

## 像

佢卸任港督後，兵頭花園曾立像，《香港雜記》記有「居民念其政因思其人思其人因鑄其像竪於公家花園如羊叔子峴山之碑以誌永矢弗諼云」。

## 用佢個名嘅地方
* 堅尼地城：喺香港島。
** 堅彌地城海旁、堅彌地城新海旁：喺堅尼地城。
** 堅尼地城站、堅尼地城總站：喺堅尼地城。
* 堅尼地道：喺香港島半山區。
** 堅尼地道站：喺堅尼地道。
* 堅彌地街：喺香港島灣仔。
* 吳松街：1909年前叫「堅尼地街」，喺九龍油麻地。

## 參考
軒尼詩 (香港總督)

**軒尼詩**（**John Pope Hennessy**，）係香港第8任總督（1877至1883年）同埋毛厘士第15任總督（1883至1889年）。

## 用佢個名嘅地方
* 軒尼詩道：喺香港島灣仔
** 軒尼詩道官立小學：喺軒尼詩道
卜力

**卜力**（**Henry Arthur Blake**，），人稱**卜公**，係第12任香港總督，1898至1903年在任。

卜力由1884年開始被派去海外做官，先後做過巴哈馬、紐芬蘭同埋牙買加總督。

1898年，卜力到香港前五個月，英國同清廷簽訂《展拓香港界址專條》租借新界99年。之後卜力派總警司梅含理接收新界同埋建立警署（睇埋新界六日戰）。卜力任内亦進行咗唔少建設，包括鋪設電車軌道（1904年通車）、主持最高法院奠基禮（喺1912年啟用）。天星小輪、先施百貨、《南華早報》都係喺卜力任內創立。

卜力1903年任滿後，去咗錫蘭做總督，直到1907年退休。

## 用佢個名嘅地方
* 卜公花園：喺香港島上環。
* 卜公碼頭：喺香港島中環。
** 赤柱卜公碼頭：喺香港島赤柱。
* 洋紫荊（）。

## 參考
彌敦

**彌敦**（**Matthew Nathan**，），係第13任香港總督。

## 用佢個名嘅地方
* 彌敦道：喺九龍。
盧吉

**第一代盧吉男爵**（**Frederick John Dealtry Lugard, 1st Baron Lugard**，），又譯**盧嘉**、**盧迦**或**盧吉士**，軍人出身，喺印度、阿富汗打過仗，1885年參加尼羅河遠征，做旅長，因功被封為爵士，後尾做咗北尼日利亞專員兼總司令。1907年7月獲委任為第14任香港總督。1912年2月15號任滿離開香港，轉任南、北尼日利亞總督，1914年至1919年做全尼日利亞總督。後尾加封為終身貴族。

## 用佢個名嘅香港地方
* 盧吉道：喺香港島扯旗山
* 盧迦堂：喺香港大學明原堂
梅含理

**梅含理**（**Francis Henry May**，）係第15任香港總督。

## 榮譽博士
* 香港大學名譽法學博士（1920年）

## 用佢個名嘅地方
* 梅道：喺香港島半山區。
** 梅道站：喺梅道。
* 梅堂：喺香港大學明原堂。

## 攷
司徒拔

**司徒拔**（**Reginald Edward Stubbs**，），舊時又叫**史塔士**，係第16任香港總督。

## 榮譽博士
* 香港大學名譽法學博士（1926年）

## 用佢個名嘅地方
* 司徒拔道：喺香港島灣仔。

## 攷
郝德傑

**郝德傑**（**Andrew Caldecott**，），係第19任香港總督。

因為「郝」字生辟，有時會讀錯甚至寫錯做**赫德傑**。

## 用佢個名嘅地方
* 郝德傑道：喺九龍長沙灣琵琶山。
羅富國

**羅富國**（**Geoffry Alexander Stafford Northcote**，）係第20任香港總督。

## 用佢個名嘅地方
* 羅富國徑：喺香港島薄扶林。
* 羅富國師範學院。

## 出面網頁
柏立基

**柏立基**，GCMG（**Robert Brown Black**，）係第3任星加坡總督（1955年6月30號至1957年12月9號）同第23任香港總督（1958年1月23號至1964年4月1號），仲曾經做過香港輔政司（1952年至1955年）。

## 生平

### 早年
柏立基響蘇格蘭愛丁堡出世，父母係斯特凌郡波蒙特（Polmont）人。佢細個入讀佐治華生書院（George Watson's College），之後升讀愛丁堡大學歷史科，響1928年以文學碩士身份畢業。之後，佢曾經諗住加入英屬印度政府，但係佢最終選擇參加英國政府搞嘅考試。最後，佢考試合格，響1930年加入英屬馬來亞政府。

### 政治生涯
最初佢係做金文泰嘅私人秘書，但就因為佢覺得金文泰太過傲慢而申請調職，於是佢先後畀人調去新加坡、彭亨、霹靂同埋柔佛，響1939年畀人調去加勒比海千里達做助理輔政司，總算係好少少。不過冇幾耐就爆發二戰，所以佢又畀人調返嚟英屬馬來亞，出任外匯管制委員會秘書。

之後，佢因為二戰而被迫入伍當兵。響1941年，發生咗珍珠港事件，於是柏立基就畀人調去情報兵團。冇幾日，日軍就攻破咗全個英屬馬來亞，仲捉咗五萬個戰俘，好彩柏立基走得快，冇畀日軍捉到。之後，佢畀政府指派參加「43號特別軍事任務」，負責響婆羅乃一帶組織游擊隊打日軍。1942年，柏立基畀日軍捉到，畀日軍拉返去英屬馬來亞嘅戰俘營。到1945年8月，日本宣佈無條件投降，柏立基先至獲釋。之後，佢重新入返政府做嘢，響1946年出任北婆羅州副布政司，期間佢仲獲得OBE勳銜。

響1952年，佢正式調過嚟香港，接替列誥出任香港輔政司（而響佢嚟之前由杜德暫任輔政司一職）。佢負責幫時任港督葛量洪處理經濟，仲曾經三次出任署理港督。當時，佢面對唔少問題，包括新中國嘅成立，令到好多人都走難過嚟香港，為香港社會帶嚟沉重負擔；除此之外，因為韓戰，美國對香港實施禁運，對於香港嘅轉口貿易造成好大打擊。

而佢阿頭葛量洪好憎香港政府嘅官僚作風，佢覺得政府啲人太過死板，但係佢認為柏立基為人好有幽默感，於是佢就係好睇起柏立基，讚柏立基係「香港仔」（Hong Kong Boy），仲話柏立基第日好有可能出任港督一職（後嚟預言真係實現）。

響1954年12月，佢獲任命做星架坡總督，響1955年正式返去英國任命，期間仲獲勳GCMG勳銜，做埋爵士。

響1955年6月，柏立基抵達星架坡，正式接替列誥做星架坡總督。雖然係升咗做總督，但係佢就面對住好嚴峻嘅政治考驗。因為響1954年，星架坡實施新嘅憲法《林德憲法》（Rendel Constitution），以星架坡立法議會取代原來嘅立法局，仲響同年4月搞第一次大選，結果由馬紹爾領導嘅勞工陣線勝出，而首席部長一職就由馬紹爾出任。而馬紹爾為首嘅勞工陣線反對殖民主義，加上當時星架坡要求自治同獨立嘅聲音比以前多，示威同埋罷工潮仲要一浪接一浪，搞到柏立基要承受好大壓力。

## 榮譽
* 香港大學名譽法學博士（1963年）
* 香港中文大學榮譽法學博士（1964年）

## 攷

## 出面網頁

類:香港中文大學榮譽博士
磯谷廉介

**磯谷廉介**（）係日本軍人，香港日治時期第1任香港總督。

## 出面網頁

類:日佔香港總督
戴麟趾

**戴麟趾**（**David Clive Crosbie Trench**，）係第24任香港總督（任期：1964年4月15號至1971年10月19號）。

## 用佢個名做紀念嘅嘢
*九龍呈祥道 （攞「麟趾呈祥」個意思）
*戴麟趾爵士康樂基金
*牛池灣香港紅十字會瑪嘉烈戴麟趾學校
*觀塘戴麟趾夫人復康院
*荃灣戴麟趾夫人分科診療所
*灣仔戴麟趾夫人訓練中心
*西營盤戴麟趾康復中心

## 榮譽博士
* 香港大學名譽法學博士（1968年）
* 香港中文大學榮譽法學博士（1968年）

## 參考資料

## 出面網頁

類:香港中文大學榮譽博士
尤德

**尤德**爵士，GCMG，GCVO（**Edward Youde**，）係第26任香港總督。

尤德喺1974年到1978年任英國駐華大使，1982年就任香港總督。1986年12月5號，佢喺北京心臟病死咗，係唯一一個喺任內過身嘅港督。 

## 出面網頁

類:英國外交官
愛德華·卑路乍

**愛德華·卑路乍**（**Edward Belcher**，）係英國海軍軍官，1841年響香港島水坑口登陸，標誌住英國正式佔領香港。
多啦A夢短篇漫畫

多啦A夢嘅短編漫畫係由藤子‧F‧不二雄畫嘅，1969年開始畫，1970年於學年誌四年生開始連載，單行本一本大概有約十八個故仔，漫畫色彩係黑白。截至2016年6月16號為止共有51本。

## 單行本一覽
* 《多啦A夢》：45本
* 《多啦A夢+》：6本
多啦A夢電影版

有**12部**多啦A夢電影版喺**由**藤子‧F‧不二雄嘅**[[多啦A夢長篇漫畫]]改篇**，**其他個16部係嗰部係[[編劇]]作**。由1979年起，截至2013年7月6號 (六) 07:45 (UTC)共有28部。

## 作品一覽
多啦A夢長篇漫畫

**多啦A夢長篇漫畫**係由藤子‧F‧不二雄作，由1980年開始已經出咗16本，第17本藤子‧F‧不二雄嘅成品僅有3頁。

## 作品一覽
* 《大雄的恐龍》
* 《大雄的宇宙開拓史》
* 《大雄的大魔境》
* 《大雄的海底鬼巖城》
* 《大雄的魔界大冒險》
* 《大雄的宇宙小戰爭》
* 《大雄與鐵人兵團》
* 《大雄與龍騎士》
* 《大雄的日本誕生》
* 《大雄與動物行星》
* 《大雄的天方夜譚》
* 《大雄與雲之王國》
* 《大雄與白金迷宮》
* 《大雄與夢幻三劍士》
* 《大雄的創世日記》
* 《大雄與銀河超特急》
英皇制誥 (香港)

《**英皇制誥**》（**Hong Kong Letters Patent**）係香港英治時期嘅重要憲制法律文件，係種皇室制誥，響1843年到1997年生效。入面24條條文規定咗香港行政、立法同司法機關嘅組成、權力同一般事宜，確立咗香港三權分立嘅政體。

## 睇埋

* 皇室訓令
* 香港基本法
田中久一

**田中久一**（日文：田中久一・たなか ひさかず*<sup>Tanaka Hisakazu</sup>*，），係日本陸軍軍人，香港日治時期第2代香港總督。

## 經歷
田中久一響1889年3月16號喺兵庫縣出世，原本叫**小金井久一**，後嚟過繼咗畀田中八作，做咗佢養仔，所以改姓田中。1907年成為士官候補生，三年後陸軍士官學校（第22期）畢業，同年12月正式參軍，任職步兵少尉，附屬步兵第37連隊。1913年就讀陸軍戶山學校，重做埋嗰度嘅教官，同年12月升做中尉。響做過教育總監部幹部（1914年至1918年）之後，1918年11月，以陸軍大學校第30期畢業生嘅身份畢業。

之後先後任職過參謀本部付勤務（1919年）、參謀本部員（1920年）、步兵第1連隊付屬（1924年12月，同年升做少佐）、陸大專攻學生（1926年12月，一年之後畢業）、陸大教官（1927年）、陸軍省軍務局課員（1932年）、陸軍步兵學校教官（1933年）、近衛步兵第1連隊隊長（1935年）、陸大教官（1937年再任）。1923年亦曾經到美國出差。

1938年出任台灣軍參謀長，同年9月出任第21軍參謀長兼戶山學校校長。佢響出任第21軍參謀長期間，曾經先後帶全軍隊攻佔法屬印度支那（即佛印作戰）同埋廣州。1939年日本改組華南方面軍，一年後佢晉升到中將。同年日軍為咗更好攻佔香港，華南方面軍畀上頭撤消，附屬響華南方面軍嘅第21軍隨即解散。

1943年3月，田中接替酒井隆做第23軍司令官，由主要處理法屬印度支那變成處理對中國嘅軍事。1944年有份參加豫湘桂會戰，一年後兼任香港總督，接替被調去台灣嘅磯谷廉介。同年8月，昭和天皇宣佈日本投降，田中響冇得撈香港總督嘅同時，亦向張發奎同埋余漢謀投降。

### 審判

投降之後，田中畀美軍上海軍事法庭判為乙級戰犯，1946年話因為佢響出任香港總督期間涉嫌非法殺咗盟軍戰俘、美國空軍少校荷克，判佢死刑，處死方法係絞刑。後嚟美軍上海軍事法庭將呢單案轉交畀中國南京軍事法庭。5月，南京軍事法庭正式開庭審理；10月，話因為佢作戰方法好殘忍，同上海軍事法庭一樣判佢死刑。1947年3月27號，響廣州市流花橋刑場執行死刑，田中畀中華民國憲兵石光中打靶，終年五十八歲。

佢死後，條屍畀四個埋屍工埋咗響一個畀牛浸嘅水塘仔。後嚟響1972年，佢嘅骸骨畀人搬返日本。

## 軍階
以下係田中久一歷年嘅軍階：
* 1910年 - 少尉
* 1913年 - 中尉
* 1920年 - 大尉
* 1925年 - 少佐
* 1930年 - 中佐
* 1934年 - 大佐
* 1937年12月 - 少將
* 1940年8月 - 中將

## 軼聞
*田中嘅遺言係：

永年の　終りの歩み　さわやかに  

恵みの途を　辿りゆく吾

粵文：

響思典嘅旅途入面  隨住我就嚟要喊出嚟（第二句）

再一次踏上咗永遠嘅終結  令人耳目一新（第一句）
*當初接受田中久一投降嘅張發奎，響事後諗返當時嘅情況，覺得田中並唔係好似法庭所講「作戰方法好殘忍」嘅人。張認為，佢唔似酒井隆咁屠殺市民，但係全因佢冇阻止到下屬殘忍嘅行為，因為佢係軍團阿頭，所以佢先至抵死。
*當年槍斃田中嘅憲兵石光中話，田中響畀人打靶前，淨係飲咗兩杯酒就上刑場，神情莊嚴，完全唔驚，話佢充分體現咗日本武士精神。

## 屋企
* 養父：田中八作
* 大仔：田中義信（陸軍大尉，戰死）

## 攷

### 參考書籍
* Snow, Philip (2003). The fall of Hong Kong: Britain, China and the Japanese occupation，由耶魯大學出版社出版，ISBN：9780300093520
* Dupuy, Trevor N. (1992) Encyclopedia of Military Biography，由I B Tauris & Co Ltd出版，ISBN：1-85043-569-3
* 秦郁彥（2005年）『日本陸海軍總合事典』第2版，由東京大學出版會出版，ISBN：4130301357
* 福川秀樹（2001年）『日本陸軍將官辭典』，由芙蓉書房出版，ISBN： 9784829502730
* 外山操（1981年）『陸海軍將官人事總覽 陸軍篇』，由芙蓉書房出版，ISBN：4829500026
皇室訓令

《**皇室訓令**》（**Hong Kong Royal Instructions**）係香港英治時期嘅重要憲制性法律文件，響1843年到1997年生效。入面37條條文提供咗香港行政局同立法局運作具體細則安排，寫明立法程序，同埋進一步明確指出同規範港督嘅權力，係《英皇制誥》嘅補充。

## 睇埋

* 英皇制誥
* 香港基本法
中華人民共和國憲法

《**中華人民共和國憲法**》係中華人民共和國嘅憲法，係國家根本，擁有最高法律效力。中華人民共和國一共制定過四部憲法，依家用緊嘅第四部憲法響1982年由第五屆全國人民代表大會通過，並曾經響1988年、1993年、1999年、2004年同2018年五次修訂。

## 中共立國
### 起因
憲法序言指，1911年孫中山領導中國人民，以辛亥革命創立中華民國。但未完成反對帝國主義，封建主義。

### 過程
序言再話，1949年中國共產黨毛澤東令人民再次捲入中國內戰。中共建立中華人民共和國，並宣稱「中國」已經冇帝國主義，封建主義同官僚資本主義。

第一章總綱嘅第一條話：**中華人民共和國係[[工|工人階級]]領導、以工[[農]]聯盟為基礎嘅人民民主專政嘅社會主義國家。**

### 政經原則
第一章，第三條指，實行民主集中制。
第一章，第十三條話會保護「公民」嘅私有財產。

### 一黨專政
由立國至今，執政黨一直係中共，因為佢一早自行立國立法行一黨制，而參政黨要得佢準許先可以成黨。

《中華人民共和國立法法》第一章，第三條當中就表明：「**堅持中國共產黨領導**」。

### 中共嘅軍隊
「一個機構兩塊牌子」原則下，操作軍隊實權落入中國共產黨中央軍事委員會，同中華人民共和國中央軍事委員會，合稱中國共產黨同中華人民共和國中央軍事委員會（即**[[中央軍委]]**）。而中央軍委內部產生同罷免，分別由中國共產黨中央委員會（簡稱中共中央）同全國人民代表大會包辦。

## 行政立法
### 全國人民代表大會
第三章，第一節，第五十七條：「中華人民共和國全國人民代表大會係最高國家權力機關。佢嘅常設機關係全國人民代表大會常務委員會。」

#### 選舉特色
全國人民代表大會嘅代表（全國人大代表）根據《選舉法》第二十九條，由省、自治區、直轄市、特別行政區、軍隊，以間接選舉產生同組成。

人大代表由人大選舉會議選出。**人大代表召開全體會議（選舉會議），內部推選部份人成為選舉會議成員，之後由成員提名候選人，然後再進行內部投票，選出下屆代表**。

### 全國人民代表大會常務委員會
全國人大閉會期間，由全國人民代表大會常務委員會取代。作為一院制國會常設機關，全國人大常委會由全國人大入面，間接同差額選舉產生。

## 爭議性
### 官方
中華人民共和國憲法係「維護同實現百姓權益最根本嘅保護神」。

### 質疑
學者指，《中華人民共和國憲法》係唔自洽，無法定性政黨，國家關係。該觀點認為，中共立憲基礎，強調憲法係共產黨意志，所謂「工人階級專政」體現，對各個政治光譜黨派團體唔公平。

迄今為止，中國大陸各級法院以憲法為法律依據進行審判只有齊玉苓一案

資本主義學者認為，相比於中華民國憲法，中華人民共和國憲法存在以下問題
# 國家主權歸屬問題。中華民國憲法明確規定國家主權屬於全體國民，並規定具有中華民國國籍者為中華民國國民。然而中華人民共和國憲法雖有「國家一切權力屬於人民」，但並無定義人民嘅內涵外延，令人民概念嘅外延可被隨意更改。
# 黨法關係混亂。中華民國憲法明確規定人民無分男女……階級，黨派，法律上一律平等，即廢除一黨專制。1954年憲法，1982年憲法尚顧慮到國家並非一黨，所以未明確提出「以中共領導為核心，馬列主義為指導思想」。而1975年憲法，1978年憲法完全不顧及形式邏輯，完全黨國混為一談，黨即是法。
# 缺乏憲政要素。民主主義下，中華民國憲法規定司法獨立，軍隊國家化，新聞自由等憲政要素，並具有復雜民主主義權力製衡（Power Check-and-balance）機制以防止權力濫用。而中華人民共和國憲法雖有法院，檢察院作用問題，但並無司法獨立，只係分工。正如孫中山所講，中國君權都有分工，即立法、行政、司法。
# 缺乏人權保護機制。中華民國憲法由公民權利方面除公民遷徙自由，罷工自由等後者缺失條款外，重額外規定公民基本權利，「不得以法律限制」，即人權積極保護主義。中華人民共和國憲法雖然規定公民有「遊行、示威」等自由，但又額外以普通法設事前許可制度限制令佢無法發揮憲法效力。
# 憲法欠權威。中華民國憲法來源於政協憲草且執筆者為民主黨派人士張君勱，而政協憲草係經過中國國民黨、民​​盟、中國青年黨、無黨派甚至中國共產黨本身，共同協商同反覆妥協之後政協決議案，因而具有廣泛黨派民意基礎。而中華人民共和國憲法則完全冇反對黨參與，對勝者背書，一黨制定憲法。
# 缺乏行憲實施條款。中華民國憲法制憲大會，制憲同時為憲法配備《憲法實施之準備程序》，並由憲法內明確憲法通過日期（1946.12.25），公佈日期（1947.1.1），同施行日期（1947.12.25），重有行憲前嘅過渡程序步驟。而中華人民共和國憲法僅有通過日期（1954.9.20），完全冇規定相應施行程序同時間表。中共官方記述時更將憲法通過、憲法頒布同憲法實施日子講成同一日（1954.9.20），即完全唔存在實質性嘅行憲準備。

## 睇埋
* 香港基本法
* 澳門基本法
* 強制拆遷
* 防火長城
* 人權問題

## 參考
香港特別行政區行政長官辦公室

**行政長官辦公室**（**Office of the Chief Executive**），簡稱**特首辦**、**CEO**，係香港特別行政區行政長官辦公地方，行政長官辦公室嘅地點係由行政長官選定，而家位於香港中環添馬艦添華道1號。

## 變遷

香港回歸前，前港督府（而家禮賓府）係大多數香港總督嘅官邸同辦公地點；回歸後，第一任行政長官董建華選擇唔入住禮賓府，所以搬到政府總部（即殖民地政府嘅布政司署）作為辦公地點。

2005年6月曾蔭權上任之後，經過幾個月嘅裝修，响2006年1月搬返去禮賓府作為行政長官嘅官邸同辦公地點。

特區政府响添馬艦起新政府總部作為行政同立法機關嘅總部，設計嗰陣已預留政府總部低座作為行政長官同行政會議辦公室之用，一般認定將來嘅特首辦會搬到新嘅政府總部。行政長官辦公室响2011年8月8日正式搬去添馬艦新政府總部。

## 職員
;主任
*林煥光（2002年7月—2005年1月）
*曾俊華（2006年1月—2007年6月）
*陳德霖（2007年7月—2009年7月）
*譚志源（2009年8月—2011年9月）
*梁卓偉（2011年9月—2012年6月）
*邱騰華（2012年7月—2017年6月）
*陳國基（2017年7月－2022年6月）
*葉文娟（2022年7月－）

;副主任
*袁銘輝（2003年3月—10月）

;常任秘書長
*黃灝玄（2005年—2006年）
*張琼瑤（2006年—2007年）
*謝曼怡（2007年—2010年）
*麥靖宇（2010年—2012年）
*劉焱（2012年—）
* 丁葉燕薇（2017年7月－2019年8月）
* 林雪麗（2019年9月－2022年6月）
* 鄭鍾偉（2022年7月－）

;高級特別助理
* 路祥安（1997年—2001年）
* 陳建平（2003年4月1日—2018年5月11號）

;高級私人助理
*李子華（2012年—）

;私人秘書
*陳嘉信

;副私人秘書
*蘇惠思

;新聞統籌專員
*林瑞麟（1999年1月—2002年6月）
*何安達（2006年2月13號—2012年6月30號）
*鄧惠鈞（2012年8月23號—2013年7月31號）
*馮煒光（2013年12月16號－2017年6月30號）
新聞統籌專員係主權移交後董建華新開嘅職位，殖民地時期港督多由政府新聞處發佈資訊。

;特別助理
* 陳建平（1997年—2003年）
* 陳克勤（2006年－2008年）
* 陳岳鵬（2010年－2012年）
* 邱萍菲（2014年－2017年）
* 李惠（2017年－）

## 注

## 出面網頁
* 香港特別行政區行政長官辦公室官方網站
政府總部 (樓)

**政府總部**（英文：**Central Government Offices**）係香港政府總部嘅辦公樓，響香港島金鐘添馬艦添美道2號，分東翼、西翼兩座。東北面係立法會綜合大樓，西北面係行政長官辦公大樓，中間有添馬公園。東翼正門對出有笪前地，畀人叫做公民廣場。
ISO/IEC 8859-2

ISO/IEC 8859-2:1999，Information technology — 8-bit single-byte coded graphic character sets — Part 2: Latin alphabet No. 2，係ISO/IEC 8859嘅第二部分。佢喺ASCII字符集嘅基礎上加入新符號同字母，用嚟支持中歐語言。

## 編碼表
]]| 125| 175}}
||
||&nbsp;
|-
!
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
|-
!
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
||&nbsp;
|-
!
||
|     |
||
|     |
||
|     |
|     |
||
||
|     |
|     |
|     |
|     |
||
|     |
|     |
|-
!
||
|     |
||
|     |
||
|     |
|     |
||
||
|     |
|     |
|     |
|     |
||
|     |
|     |
|-
!
|| 
|| 
|| 
|| 
|| 
|| 
|| 
|| 
|| 
|| 
|| 
|| 
|| 
|| 
|| 
|| 
|-
!
|| 
|| 
|| 
|| 
|| 
|| 
|| 
||
|| 
|| 
|| 
|| 
|| 
|| 
|| 
||
|-
!
|| 
|| 
|| 
|| 
|| 
|| 
|| 
|| 
|| 
|| 
|| 
|| 
|| 
|| 
|| 
|| 
|-
!
|     |
|     |
|     |
|     |
|     |
|     |
|     |
||
|     |
|     |
|     |
|     |
|     |
|     |
|     |
||

|}

## 睇埋
* ASCII（ANSI X3.4）
* ISO/IEC 646
*ISO/IEC 8859 -1 **-2** -3 -4 -5 -6 -7 -8 -9 -10 -11 -13 -14 -15 -16
* ISO/IEC 10646
* Unicode
泥

**泥**或**泥湴**（粵音：nai4 baan6），又寫**坭**，係幼細嘅沙，含水嘅。耕田嘅地，通常係泥地，可以保持水份。泥堆積壓實再曬乾，可以用來起屋。

## 質地
水多而稀嘅泥叫**泥漿**。

## 相關
*泥土

## 攷
與龍共舞

《**與龍共舞**》（）係1991年永盛、嘉禾出品嘅愛情喜劇港產片，由知名導演王晶編劇及執導，劉德華、張敏、葉德嫻同吳孟達主演，葉德嫻憑藉呢套片獲得第11屆香港電影金像獎最佳女配角獎。

## 劇情大綱
龍家俊（劉德華飾）係一位被阿媽逼婚嘅商業鉅子，亦係龍門企業嘅負責人，喺一次出海時被表妹鞏黛娜（翁虹飾）推落海，誤俾大嶼山警察鹹蝦叔（午馬飾）當係偷渡客追趕，阿龍逃走嗰時喺一間民宅屋頂上跌倒，遇到沖緊涼嘅月光（張敏飾），陰錯陽差之下，亦都被月光嘅媽媽十一姑（葉德嫻飾）當係偷渡客，最後阿龍被十一姑當係廉價勞工使。

阿龍嘅表哥鞏利（張堅庭飾）趁阿龍唔喺度，同敵手對企業合作，要開發土地。呢個時候阿龍跟隨嘅十一姑出老千，詐騙觀光客，冇諗到嗰班觀光客竟然係黑社會分子，十一姑反被要脅。月光誤以為阿龍係中國大陸省港旗兵組織嘅成員，於是要阿龍出面談判，阿龍歷經艱辛，透過得力助手蒼蠅叔（吳孟達飾），唱咗一段粵劇作為暗號，獲得鹹蝦叔嘅信任，鹹蝦叔率領一班警員假裝省港旗兵制服前嚟要脅嘅眾人，加以嚴刑拷打，但就得知佢哋幕後嘅主使人竟然係**龍家俊**，阿龍於是知道自己被冒名作惡。

十一姑母女決定上龍門企業搵龍家俊算帳，阿龍隨之進入公司，先至得知全部係表哥鞏利嘅陰謀。阿龍不辭而別，返龍家別墅，打算利用「慈善舞會」嘅機會揭穿陰謀，亦期待月光答應**與龍共舞**……

## 演員表
*龍家
**劉德華 飾 龍家俊／大陸雞
**吳孟達 飾 蒼蠅叔
**張堅庭 飾 鞏利
**李香琴 飾 家俊嘅媽媽
**翁　虹 飾 鞏黛娜
**朱　江 飾 朱志強／蕃茄

*月光方面
**張　敏 飾 陳月光
**葉德嫻 飾 十一姑／柳丁
**羅美薇 飾 漂漂
**黃一飛 飾 阿蟲
**陳曉瑩 飾 瑪莉

*其他人
**午　馬 飾 鹹蝦叔
**鮑漢琳 飾 周大鵬
**程　東 飾 吳愛港
**單立文 飾 史公子

## 歌曲
*主題曲《與龍共舞》主唱：鄺美雲
*插曲《再吻我吧》（粵語）主唱：劉德華
*插曲《把今生忘掉》（國語）主唱：劉德華

## 獎項
*第11屆香港電影金像獎
**最佳女主角提名-張敏
****最佳女配角獎-葉德嫻**
**最佳電影歌曲提名-與龍共舞（作曲：盧冠廷 填詞：小美 主唱：鄺美雲）

## 出面網頁
*
*Hong Kong Cinemagic網站上面《與龍共舞》嘅資料
*
磚

**磚**，係方形嘅材料，用來以起屋起牆。磚方形，方便一塊塊壘高。磚間用石灰、桐油灰等黐實防水。磚通常用沙泥來做。放入方形模中，定形而成。有啲係就咁曬乾，亦有啲入壚燒過，等佢夠硬淨。現代亦會用石屎做磚。

## 料
*泥磚，用泥造。
*紅磚
*青磚
*石屎磚，用石屎做。
雀仔橋

**雀仔橋**係香港西營盤一條行人橋，喺皇后大道西130號國家醫院對出，舊時高陞戲院對面。
安老院

**安老院**，又叫**護老院**、**老人院**，係為老人家提供住宿同日常起居照顧嘅地方，工作人員分為社工、護士、醫生、義工同助理員等。

老人院因為佢嘅服務內容，或市場定位嘅唔同，都有其它嘅名，例如備有專門療養、護理服務嘅叫做護理安老院，簡稱護老院。

老人院有啲係社區服務嘅機構。有啲係非營利組織、慈善機構，亦有唔少係商業經營。

類:老年
摩登如來神掌

《**摩登如來神掌**》（）係一套於1990年7月21號上映嘅港產片，呢套電影為香港邵氏電影系列出品嘅漫畫式幻想武俠片，由黃泰來執導、王晶編劇，劉德華、陳百祥、王祖賢、梅小惠、元華等領銜主演，上映日數為22日，總共收咗一千一百一十六萬幾港紙票房排名第34位。其片名中嘅「如來神掌」實係一種虛構武功。

## 劇情大綱
廣告公司職員武德輝（劉德華 飾）同好友厲遲（陳百祥 飾）往中國大陸出差，期間厲遲欲走私出土文物；冇幾耐被公安追捕而誤入某山洞，雖然為毒蛇所噬，但係因為喺大俠龍劍飛身上尋得大還丹，解毒之餘更得到十幾二十年內功修為，且意外救得冰封八百年嘅元朝雲蘿公主（王祖賢 飾）及其婢女小蠻（梅小惠 飾），同時讓二百年前天下第一邪派高手天殘（元華 飾）逃脫而出。

對百年前事抱持懷疑態度嘅武德輝同厲遲，將雲蘿公主二人帶返香港；冇諗到雲蘿聰明無比，迅速適應香港現代生活並成為時代女性。一方面，為對付天殘，雲蘿幫助武德輝學成「如來神掌」，厲遲則因資質較差，僅練成「七旋斬」；天殘到嚟，未練成第九式「萬佛朝宗」嘅武德輝不敵，並且被迫食下天蠶蟲，只要天殘拍擊佢腰上嘅鼓，食下天蠶蟲嘅人就會感到非常痛楚。

第二日天殘喺銀行拆去提款機嚟盜取錢財，而武德輝同厲遲喺天殘嘅威脅下到老闆嘅居所並捉捕老闆一家，就連一眾警員出動亦不敵天殘，後嚟被雲蘿用計將佢哋救出，武德輝逃走時被天殘打至重傷。幸得走到香港嘅「特異功能表演團」團長嚴真（劉洵 飾）為其療傷，更傳授佢吸收天地能量術；幾日之後，武德輝發揮「萬佛朝宗」之威力，廢去天殘武功，成為真正大俠。

## 人物角色

## 主題曲
* 【國語】〈**英雄出少年**〉
:主唱：黃霑
:作曲：盧冠廷
:作詞：黃霑

* 【粵語】〈**武林至尊**〉
:主唱：劉德華
:作曲：盧冠廷
:作詞：黎彼得

::本片主題曲由寶藝聲唱片供應

## 出面網頁
*
*Hong Kong Cinemagic網站上面《摩登如來神掌》嘅資料
*
老人家

**老人家**係指生命去到最後階段嘅人，一般定義係70或者75歲以上，嗰陣通常已經退休，有得抱孫，而身體機能同健康會越嚟越差。

## 叫法
公嘅叫「呀伯」，「公公」，乸嘅叫「呀婆」、「老女人」。又叫做「長者」、「老友記」。
耆英

**耆英**可以係：
* 老人家
* 耆英 (人)，字介春，愛新覺羅氏，大清官員，曾任兩廣總督
* 耆英號，船
安士

**安士**（，借自）係英制重量單位，有幾種唔同定義，通常係指「常衡安士」，1安士有28.350克或者十六分一磅，而另一種幾常用嘅係「金衡安士」，1安士有31.104克或者十二分一金衡磅。
刀劍笑

《**刀劍笑**》（）係1994年上映嘅武俠港產片，由黃泰來執導，劉德華、林青霞同徐錦江主演。

呢套戲喺1994年8月25號至9月2號上映嗰陣，總共收咗三百五十四萬幾港紙票房。

## 劇情大綱
喺名劍同笑三少爭天下第一美名而舉行比武之前，笑三少遭到原「名花流」教派嘅公主顧綵衣嘅陷害。原來一直暗戀名劍嘅綵衣為保名劍奪得天下第一之名，先至陷害笑三少。陰謀被揭露後，佢以知道笑三少戀人蝶舞嘅下落相要脅笑三少同名劍決鬥，之後綵衣無奈自殺。負傷嘅笑三少為咗拯救愛人只好前赴一場冇勝算嘅決鬥。

## 演員表
*劉德華 飾 笑三少
*林青霞 飾 名劍
*徐錦江 飾 橫刀
*曹穎 飾 紅葉夫人
*斯琴高娃 飾 
*于莉 飾 彩衣
*梁思浩 飾 太子
*董瑋瑋 飾 蝶舞

## 出面網頁
*
*Hong Kong Cinemagic網站上面《刀劍笑》嘅資料
*
*LoveHKFilm.com網站上面《刀劍笑》嘅資料
貨櫃

**貨櫃**，又叫**貨櫃箱**，係個大鐵櫃，用來裝起啲貨。方便貨櫃車、貨櫃船運貨。貨櫃有一定尺碼，等貨櫃唔使拆開，方便唔同車船便轉運。

## 他用

整一個貨櫃要用 3,629 kg 鐵同 8,000 kWh 能量溶鐵，貨櫃用舊咗，可以攞嚟用做流動辦公室、住宅咁，畀人住同做嘢。
櫃

**櫃**（），傢俬一種，用來裝嘢。櫃多數係企身，側邊有櫃門，或者櫃桶，可以打開拎嘢裝嘢。
傢俬

**傢俬**（），原寫**家私**，係耐用品，方便人住或做嘢嘅。方便坐，方便瞓，方便遮，方便儲，方便擺。傢俬做得靚，骨緻，令人望上去舒服。
律師樓

**律師樓**，又叫**律師行**、**律師事務所**，係律師辦公嘅地方，可以由一位或者幾位律師做合伙人，慣例係會用合伙人嘅姓嚟命名律師樓。
茶几

**茶几**係一種矮身檯，檯面唔大，畀人飲嘢放茶。多數放喺廳，擺喺長椅或者梳化前。

## 睇埋
*角几

類:檯
屏風

**屏風**，係傢俬，係企板，可以遮風，亦可遮光，可以擋住出面目光。適合畀人喺後面做私人活動，例如換衫、沖涼、瞓覺咁。為咗令到屏風無咁單調，唔少會畫畫。
木糠

**木糠**，係木嘅細碎，係鋸木時跌出，好似糠咁。𠝹木、鑽木、磨木，都可生木糠出來。木糠可以拎來做蔗渣板。
## 睇埋
*木糠布甸
類:木材
柴

**柴**，係斷木，用來燒嘅。燒起火可以煮食或取暖。柴太大嚿，可以用柴刀劈細。

## 文
有所謂開門七件事，柴係其中之一。
紙巾

**紙巾**係一種紙，係毛巾、手巾嘅代替品，用完可以丟，同草紙相比，紙巾比較韌，而且就算濕水都唔容易爛，所以如果當草紙來用就唔可以丟落馬桶，唔係就會塞住。

紙巾一般整成一包包或者一盒盒，而且好多都有特殊嘅香味。

## 睇埋
* 紙巾盒
* 抹手紙
* 餐巾紙
* 濕紙巾
* 廁紙
韓亞航空

**韓亞航空**（，），南韓一航空公司，南韓第二大。有附屬公司釜山航空。

## 意外
2013年7月6號，三藩市時間上晝十一點四個字，韓亞航空波音777客機喺三藩市國際機場着火。

類:韓國證券交易所上市公司
貨船

**貨船**，係載貨嘅船，好少會載人。有啲貨船專門載貨櫃，叫貨櫃船。細隻啲嘅，有時叫**貨艇**。
箱

**箱**係一個大盒，四四方方，長 lai lai 都得，箱嘅盒主要分別係，佢哋嘅內部結構同用料唔同，皆因物料承受嘅力唔同。好似攞嚟運貨嘅貨櫃箱，就用相當厚嘅鐵，同埋內有鐵杵；大膠箱同細膠箱用嘅膠厚度唔同咁。
懶音

**懶音**指發音唔正嘅問題，往往係因為講話者撈亂一啲音而變成同音。對於粵語，80年代開始有人講懶音，原因可能係細個時候唔知自己講話唔正，無人改正過，就算到大知道唔正都未必肯改口，所以影響好多人。譬如將「猛」字（正音： maang5）讀成「晚」（maan5）。呢個例子裏面，講話者撈亂咗/-ng/（[ŋ]）同/-n/（[n]）呢兩個音。

## 例子
### [[粵語懶音]]
*法國（faat3 gwok3） →  發覺（faat3 gok3）
*香港恒生銀行（hoeng1 gong2 hang4 sang1 ngan4 hong4） → 「hoen1 趕痕身 an4 寒」（hoen1 gon2 han4 san1 an4 hon4）
*我（ngo5）→ o5
*硬（ngaang6）→ 雁（ngaan6 或 aan6）
*北京（bak7 ging1）→ 不經（bat7 ging1）
*n/l聲母唔分：男（naam4）→ 藍（laam4）

## 參考
貨櫃船

**貨櫃船**，貨船一種，專載貨櫃。貨櫃船通常巨大。喺貨櫃碼頭上落。亦有啲用躉船連載。
貨櫃車

**貨櫃車**，貨車一種，專載貨櫃。車身分兩部，前係拖頭，後係拖架，可以勾實或者解開，係掛接車一種。
戒指

**戒指**，又叫**指環**，係首飾之一。佢係環形，可以套喺指上。戒指有示意之用，人家一望有知乜意思，意思人、地、時各異。有啲話有禁忌、有啲有記事、有啲係信物，當然有啲純爲美觀。
醋

**醋**係煮食用酸味調味料，通常有3到5%醋酸。

## 例
* 白醋
* 黑醋
* 果醋
* 鎮江醋
* 浙醋
* 甜醋
芋角

**芋角**係種點心，用芋蓉做皮，將豬肉、蝦肉、冬菇炒熟做餡，包成角形，落鑊油炸而成。
笑口棗

**笑口棗**係種點心，中國北方比較流行，似細細粒嘅煎堆，用糯米、砂糖同麵粉做皮，包入甜餡，外面加芝麻做成圓形，再用油炸。笑口棗亦係唐人過年成日食嘅嘢食。
艙口

**艙口**，係船部位，係艙嘅口，可以通出船面，畀人貨上落之用。艙口有蓋，叫**艙口蓋**，上下開得。

## 文
英文艙口蓋叫hatch，艙口叫hatch way。
耳環

**耳環**（環讀陰上聲），係戴喺耳珠上嘅首飾，耳環可以由金屬、塑膠、玻璃、寶石等物料造成。戴耳環多數都係女性，有啲男人都會戴。

戴耳環通常都要穿耳，喺耳珠度開個窿仔。

## 單耳戴耳環文化
通常嘅情況下，男仔淨係戴右邊耳環暗示佢係基，所以喺香港社會，男仔戴耳環有「左型右基」之稱：即係淨戴左耳耳環嘅男仔就純粹為美觀，右耳穿耳環嘅就係同性戀。

而女仔就相反，淨係戴左邊耳環嘅就即係佢係女同性戀。

## 種類
*釘狀耳環
*懸垂式耳環
*圈狀耳環
*懸掛式耳環
*夾狀耳環及磁石耳環
*矽膠式耳環

## 出面網頁
*https://www.belloaccessorieshk.com/earclip-lessons
韓亞航空214號班機失事

**韓亞航空214號班機失事**（**OZ214/AAR214**）係發生喺2013年7月6號嘅一單飛機失事。班機係由一架韓亞航空波音777-200ER營運嘅定期航線，由仁川國際機場飛去三藩市國際機場。喺三藩市當地時間2013年7月6號11點26分（UTC時間2013年7月6號18點26分），飛機降落喺三藩市國際機場嘅28L跑道時降落失敗，造成三人死同至少五個人重傷。事故原因調查緊。

## 乘客機組人員國籍分佈
仁川國際機場

**仁川國際機場**（，，IATA代碼：ICN，ICAO代碼：RKSI）係南韓最大嘅民用機場，喺仁川中區，離首爾市中心約莫70公里，2001年啟用，處理金浦國際機場本來嘅國際航班。

仁川國際機場係南韓國際客運同貨運嘅航空樞紐，係亞洲第6最忙嘅國際機場，同時亦係南韓最大兩間航空公司大韓航空同韓亞航空嘅主要樞紐。

## 歷史

喺1988年漢城奧運之後，韓國嘅國際航運量多咗好多，特別喺1990年代後，之前漢城金浦國際機場已經出現好多徵兆佢已經無法繼續應付增長嘅航運量。為咗減輕金浦機場嘅壓力，喺1992年11月開始新機場嘅建設工程，希望未來能成為區域嘅航運中心。仁川國際機場建築喺永宗島同龍遊島間嘅人工填海地上，共用咗8年時間去起同時再加上6個月嘅試營運時間，直到2001年3月先正式啟用。機場預計分期建造完成，啟用初期處於第一期完工嘅狀態，目前已完成第二期建造工程。

## 榮譽
### （ACI）
* 「全球最好機場」第一名：2006年至2011年
* 「分區最好機場」（亞太區）第一名：2006年至2016年
* 「分大細最好機場」（2500萬至4000萬）第一名：2006年至2013年
* 「分大細最好機場」（4000萬以上）第一名：2016年
* 「機場人員獎」（亞太區）：2006年至2008年

## 出面網頁

*
三藩市國際機場

（，IATA：**SFO**，ICAO：**KSFO**）係美國加州嘅一座大型商用機場，喺三藩市市南大概21公里，毗鄰聖馬刁縣嘅密爾布瑞同聖布魯諾，擁有直飛美洲、歐洲、亞洲、同澳洲各個大城市嘅航班。

三藩市國際機場係三藩市灣區同北加州最大嘅機場同主要嘅國際門戶，亦係到2004年為止喺旅客人數上加州第二大、美國第12大、同全世界第23大嘅機場。機場由三藩市機場管理委員會（San Francisco Airport Commission）管。
馬善樂

**聖尤金馬善樂**（，）係一位法國天主教神父，1975年10月19號俾保祿六世冊封做真福，1995年12月3號俾若望保祿二世冊封做聖人。
紙皮箱

**紙皮箱**又叫**紙皮盒**、**紙箱**，用紙皮接埋，用膠黐埋或釘埋而成嘅盒，用嚟包裝嘢，方便運送。喺1890年，Robert Gair 將印刷紙袋嘅機器改裝，用嚟裁切整皺紙板同紙皮，發明摺得嘅紙箱。

紙皮箱因為啲人用完就唔要，但係好多回收商要，所以有好多人攞紙皮去賣。

## 紙皮箱專有名詞

另外，一少紙皮嘅規格會要求「防破裂強度」（Bursting Strength），防破裂強度基本上越高越好。

類:容器
奧古斯丁

**奧古斯丁**（英文：**Aurelius Augustine**；拉丁文：**Aurelius Augustinus**，天主教譯**聖奧斯定**，）係羅馬帝國末期北非柏柏爾人，早期西方基督教嘅神學家、哲學家，因為做過北非城市希波（Hippo Regius，即係依家阿爾及利亞安納巴）嘅主教，所以又叫**希波嘅奧古斯丁**（英文：**Augustine of Hippo**；拉丁文：**Augustinus Hipponensis**）。

根據佢嘅同時代人斯特里登的耶羅姆，奧古斯丁「重新建立了古老的信仰」。 喺佢年輕嗰陣，奧古斯丁受到摩尼教嘅吸引，之後又對希臘哲學同新柏拉圖主義產生興趣。佢喺386年皈依基督教同受洗之後，開始發展自己對哲學同神學嘅理解，融合咗多種方法同觀點。 奧古斯丁相信基督嘅恩典對人類自由係不可或缺，佢幫助制定咗原罪嘅教義，並對正義戰爭理論嘅發展有重大貢獻。當西羅馬帝國開始解體時，奧古斯丁想像教會係一個屬靈嘅天主之城，同物質嘅地上城市係有區別嘅。 教會中堅持三位一體概念嘅部分，根據尼西亞公會同君士坦丁堡公會，與奧古斯丁嘅*[[On the Trinity|《論三位一體》]]*有緊密聯繫。奧古斯丁喺天主教、東方正教、路德宗同英國聖公會中都被認可為聖人。佢仲係一位傑出嘅教會醫生同奧古斯丁會嘅守護聖人。佢嘅紀念日係喺每年8月28日，正好係佢去世嘅日子。奧古斯丁係啤酒釀造者、印刷商、神學家同若干城市和教區嘅守護聖人。 佢嘅思想深刻影響咗中世紀嘅世界觀。好多基督新教徒，尤其係加爾文教派同路德宗，認為佢係宗教改革嘅神學父親之一，因為佢對救恩同神聖恩典嘅教導。 基督教改革者一般認為，奧古斯丁係早期教父中最重要嘅人物之一，特別係馬丁·路德。由1505年到1521年，路德係奧古斯丁隱修會嘅成員。喺東方，奧古斯丁嘅教導受到更多爭議，特別受到約翰·羅馬尼德斯嘅攻擊， 不過其他神學家同東方正教會嘅人物對佢嘅著作表示咗顯著嘅贊同，主要係喬治·佛羅洛夫斯基。 與佢相關嘅最具爭議性嘅教義，filioque 被東方正教會拒絕。 其他爭議性教義包括佢對原罪、恩典教義同預定論嘅看法。 雖然喺某些觀點上被認為錯誤，但佢仍然被視為聖人，並影響咗某些東方教父，最著名嘅係格雷戈里·帕拉馬斯。 喺希臘同俄羅斯正教，佢嘅節日喺6月15日慶祝。 歷史學家迪亞馬德·麥卡洛赫曾寫道：「奧古斯丁對西方基督教思想嘅影響簡直無法低估；只有佢所鍾愛嘅例子，塔爾蘇斯的保羅，對西方影響更大，而西方人通常都係透過奧古斯丁嘅眼睛

睇見保羅嘅」。

## 離世同封聖

聖奧古斯丁離世前唔耐，汪達爾人呢個改信亞略派嘅日耳曼部落入侵咗羅馬非洲。430年春天，汪達爾人圍攻希波，當時奧古斯丁就病重。根據波西迪烏斯所講，奧古斯丁喺圍城期間行咗一個奇蹟，醫好咗一個病人。 有人話奧古斯丁喺臨終前自行逐出教會，以示公開懺悔同埋同罪人站埋一齊。 佢喺最後嘅日子裡面不斷祈禱同懺悔，仲要求將大衛嘅懺悔詩篇掛喺牆上，等佢可以閱讀。波西迪烏斯喺佢嘅傳記入面講，奧古斯丁「不斷流淚」。 佢仲吩咐要好好保存希波教會嘅圖書館同所有藏書。佢喺430年8月28號離世。 佢死後唔耐，汪達爾人就解除咗對希波嘅圍攻，但好快又返嚟燒咗成個城市。佢哋摧毀咗所有嘢，得返奧古斯丁嘅大教堂同圖書館冇事。

奧古斯丁透過民眾愛戴而封聖，之後喺1298年被教宗波尼法爵八世認定為教會聖師。 佢嘅瞻禮日係8月28號，即係佢離世嗰日。佢被視為釀酒師、印刷工人、神學家，同埋好多城市同教區嘅主保聖人。啲人仲會求佢保佑眼疾。

英格蘭教會嘅聖人紀念日曆將奧古斯丁列為8月28號嘅次級慶日。

### 聖髑

根據比德嘅《真實殉道錄》，奧古斯丁嘅遺體後來被胡納里克驅逐出北非嘅天主教主教們遷墓到撒丁島嘅卡利亞里。大約720年，佢嘅遺骸再被帕維亞主教兼倫巴底國王利烏特普蘭德嘅叔父彼得運到帕維亞嘅黃金天空聖彼得教堂，以免俾撒拉遜人經常搞嘅沿海突襲破壞。1327年1月，教宗若望二十二世頒布咗教宗詔書《Veneranda Santorum Patrum》，委任奧古斯丁會修士做奧古斯丁墓（稱為*Arca*）嘅守護者。呢個墓喺1362年重建，由喬凡尼·迪·巴爾杜喬雕刻咗好多奧古斯丁生平嘅淺浮雕。

1695年10月，喺帕維亞黃金天空聖彼得教堂做嘢嘅工人發現咗一個裝住人骨（包括部分頭骨）嘅大理石箱。奧古斯丁隱修會（聖奧古斯丁會）同正規修士（聖奧古斯丁正規修士會）就呢啲骨頭係咪奧古斯丁嘅爭論起上嚟。隱修會唔信係；正規修士就話係。最後教宗本篤十三世（1724–1730）指示帕維亞主教蒙西紐爾佩爾圖薩蒂做出決定。主教宣布，佢認為呢啲骨頭係奧古斯丁嘅。

1785年，奧古斯丁會修士俾驅逐出帕維亞， 奧古斯丁嘅棺材同聖髑喺1799年俾帶到帕維亞大教堂。 聖彼得教堂荒廢咗一段時間，但喺1870年代喺阿戈斯蒂諾·加埃塔諾·里博爾迪嘅敦促下終於修復，並喺1896年重新祝聖，奧古斯丁嘅聖髑同聖龕亦都重新安放返去。

1842年，奧古斯丁右臂嘅一部分（肱骨）喺帕維亞搬返去安納巴。 而家佢安放喺聖奧古斯丁大殿裡面，放喺一個玻璃管入面，插喺聖人真人大小嘅大理石雕像手臂度。

## 作品

  
  
奧古斯丁係拉丁文作者中最 prolific 嘅一位，佢嘅著作清單有一百多部作品。 佢嘅作品包括對亞流主義、多納徒派、摩尼教同佩拉基主義嘅護教作品；有關基督教教義嘅文本，尤其係《基督教教義》（De Doctrina Christiana）；還有對《創世記》、詩篇同保羅嘅《致羅馬人書》嘅釋經作品；好多講道同信件；仲有《修訂》（*Retractationes*），呢部作品係佢喺生命最後階段對佢早期作品嘅回顧。

除咗呢啲，奧古斯丁可能最出名嘅係佢嘅《懺悔錄》（*Confessions*），呢部作品係佢早年生活嘅個人回顧，仲有《上帝之城》（*De civitate Dei*，共22卷），佢寫呢本書係為咗恢復佢啲基督徒朋友嘅信心，因為喺410年羅馬被掠奪事件中，信心受到嚴重打擊。奧古斯丁嘅《三位一體》（*On the Trinity*）中，佢發展咗一種叫做“三位一體心理類比”嘅理論，呢部作品都被認為係佢嘅傑作之一，甚至喺教義上比《懺悔錄》或者《上帝之城》更重要。 佢亦寫咗《自由意志的選擇》（*On Free Choice of the Will*，De libero arbitrio），探討點解上帝會俾人類自由意志，而呢個自由意志可以用來作惡。

## 疏仕

## 出面網頁
聖多瑪斯亞奎那

**聖多瑪斯·阿奎納**（，，），又譯**聖多瑪斯·阿奎那**（），天主教簡稱**聖多瑪斯**，基督教譯**阿奎那**，係西西里王國天主教會聖師，亦係中世紀經院哲學哲學家同神學家。

阿奎那係自然神學嘅倡導者，亦係一個稱為多瑪斯主義嘅神學同哲學學派嘅創始人。佢嘅思想核心係自然法嘅學說，佢認為呢個係人類理性可以理解到嘅，並且根植於人性本身，為理解個人權利同道德義務提供咗基礎。 佢認為上帝係自然理性之光同信仰之光嘅源頭。 佢接受咗亞里士多德提出嘅幾個概念，並試圖將亞里士多德主義哲學同基督教原則結合起嚟。 阿奎那嘅自然法理論對塑造人類自由同政府權力嘅道德限制嘅概念有重大影響。 佢被形容為「中世紀最有影響力嘅思想家」同「最偉大嘅中世紀哲學家-神學家」。

湯瑪斯最著名嘅作品係未完成嘅《神學大全》（1265–1274）、《論真理問題集》（1256–1259）同《駁異大全》（1259–1265）。佢對聖經同亞里士多德嘅評論亦係佢重要著作嘅一部分。佢嘅聖體讚美詩亦成為教會禮儀嘅一部分，因此亦值得注意。

作為教會聖師，湯瑪斯·阿奎那被認為係天主教最偉大嘅神學家同哲學家之一。 佢喺天主教神學中被稱為（「天使博士」，「博士」呢個稱號意味住「老師」），同（「普世博士」）。 1999年，若望保祿二世加咗一個新稱號：（「人性/仁愛博士」）。

## 生平

### 早年（1225–1244）

湯瑪斯·阿奎那最可能係出生喺羅卡塞卡嘅家族城堡， 靠近阿基諾，當時由西西里王國控制（今拉齊奧，意大利）。 佢出生喺家族最有權勢嘅分支，佢嘅父親，阿基諾嘅蘭杜爾夫，係一個有錢人。作為腓特烈二世嘅騎士，阿基諾嘅蘭杜爾夫擁有「miles」嘅頭銜。 湯瑪斯嘅母親，西奧多拉，屬於那不勒斯卡拉喬洛家族嘅羅西分支。 蘭杜爾夫嘅兄弟西尼巴爾德係最古老嘅本篤會修道院蒙特卡西諾嘅修道院院長。雖然家族其他兒子都從軍， 但家族打算湯瑪斯跟隨佢叔叔成為修道院院長； 呢係南意大利貴族家庭次子嘅正常職業選擇。

五歲時，湯瑪斯開始喺蒙特卡西諾接受早期教育，但係1239年初，神聖羅馬帝國皇帝腓特烈二世同教宗額我略九世之間嘅軍事衝突蔓延到修道院，蘭杜爾夫同西奧多拉將湯瑪斯送入腓特烈喺那不勒斯建立嘅*[[學術中心]]*（大學）。 喺嗰度，佢嘅算術、幾何、天文同音樂老師係Petrus de Ibernia。 湯瑪斯大概係喺呢間大學接觸到亞里士多德、阿威洛伊同邁蒙尼德，呢三位都對佢嘅神學哲學有影響。 喺那不勒斯讀書期間，湯瑪斯亦受到那不勒斯嘅多明我會傳教士約翰·德·聖朱利安嘅影響，佢參與咗多明我會積極招募虔誠追隨者嘅努力。

十九歲時，湯瑪斯決定加入多明我會。不過，佢嘅決定並唔受家人歡迎。 為咗防止西奧多拉干涉湯瑪斯嘅選擇，多明我會安排將湯瑪斯轉移到羅馬，然後由羅馬轉到巴黎。 但係，喺佢前往羅馬嘅途中，按照西奧多拉嘅指示，佢嘅兄弟喺佢喺一個泉水飲水嘅時候將佢擒獲，帶返蒙特聖喬瓦尼坎帕諾城堡見佢父母。

湯瑪士被囚禁喺佢家族喺蒙特聖喬瓦尼同羅卡塞卡嘅城堡差唔多一年，目的係想阻止佢加入道明會，迫佢放棄新嘅志向。 由於政治考慮，教皇冇命令釋放湯瑪士，令到佢嘅囚禁時間延長。 喺呢段艱難時期，湯瑪士用嚟教導佢嘅姊妹同埋同道明會嘅成員溝通。

家人變得好絕望，想勸退湯瑪士，但佢仲係堅決要加入道明會。有一次，佢兩個兄弟甚至請咗個妓女嚟色誘佢，諗住性誘惑可能會令佢放棄獨身生活。根據佢封聖嘅官方紀錄，湯瑪士揸住一條燃燒嘅木頭趕走咗個妓女——仲用嚟喺牆上畫咗個十字架——然後陷入咗神秘嘅狂喜狀態；有兩個天使喺佢瞓覺嗰陣出現，話：「睇吖，我哋奉上帝嘅命令用貞潔嘅腰帶束縛你，從今以後呢條腰帶永遠都唔會受到威脅。人類嘅力量做唔到嘅嘢，而家已經成為天賜嘅禮物畀咗你。」從此之後，基督賜畀湯瑪士完美貞潔嘅恩典，佢一直戴住呢條腰帶直到生命嘅最後一刻。呢條腰帶畀咗皮埃蒙特嘅古老韋爾切利修道院，而家喺都靈附近嘅基耶里。

到咗1244年，睇到所有勸退湯瑪士嘅嘗試都失敗咗，狄奧多拉想保住家族嘅尊嚴，安排湯瑪士喺夜晚經窗戶逃走。佢覺得秘密逃走比起公開投降道明會少啲損害家族聲譽。湯瑪士首先被送到那不勒斯，之後去咗羅馬見約翰內斯·馮·威爾德斯豪森，即係道明會嘅總會長。

### 巴黎、科隆、亞伯特·馬格努斯同第一次巴黎攝政期（1245–1259）

1245年，湯瑪士被送到巴黎大學嘅文學院讀書，喺度佢好可能遇到咗道明會學者亞伯特·馬格努斯， 當時佢係巴黎聖雅各伯學院神學系主任。 1248年，當亞伯特被上級派去新成立嘅科隆*studium generale*教書嗰陣， 湯瑪士跟隨佢去咗科隆，婉拒咗教皇英諾森四世任命佢做蒙特卡西諾修道院院長嘅提議。 之後亞伯特任命唔太願意嘅湯瑪士做*magister studentium*。 因為湯瑪士好安靜，唔多講嘢，有啲同學以為佢反應慢。但亞伯特有先見之明噉講：「你哋叫佢啞牛[*bos mutus*]，但佢將來教書嘅時候會發出一聲咁大嘅吼叫，成個世界都會聽到。」

湯瑪士喺科隆做見習教授（*baccalaureus biblicus*），教學生讀舊約嘅書，仲寫咗《以賽亞書逐字註釋》（*Expositio super Isaiam ad litteram*）、《耶利米書註釋》（*Postilla super Ieremiam*）同《耶利米哀歌註釋》（*Postilla super Threnos*）。 1252年，佢返到巴黎攻讀神學碩士學位。佢以見習教授嘅身份講授《聖經》，之後成為*baccalaureus Sententiarum*（《句集》學士） 之後，佢將最後三年嘅學習時間用嚟註釋彼得·倫巴嘅《神學名句集》。喺佢四個神學綜合著作入面，第一個就係一部龐大嘅《句集》註釋，叫做《句集註釋》（*Scriptum super libros Sententiarium*）。除咗佢碩士論文之外，佢仲為巴黎嘅道明會同袍寫咗《論存有與本質》（*De ente et essentia*）。

1256年春天，湯瑪士被任命為巴黎嘅神學攝政碩士，佢上任之後嘅第一批作品包括《反對攻擊上帝崇拜同宗教嘅人》（*Contra impugnantes Dei cultum et religionem*），為當時受到威廉·聖阿莫爾攻擊嘅托鉢修會辯護。 喺佢1256年到1259年嘅任期內，湯瑪士寫咗好多作品，包括：《論真理問題集》（*Quaestiones Disputatae de Veritate*），係一系列二十九個關於信仰同人類狀況嘅爭議問題， 係為咗佢喺四旬期同將臨期主持嘅大學公開辯論而準備嘅； 《零碎問題集》（*Quaestiones quodlibetales*），係佢對學術界提出嘅*[[Quodlibeta|de quodlibet]]*問題嘅回應； 仲有《波爾修斯三位一體論註釋》（*Expositio super librum Boethii De trinitate*）同《波爾修斯每週論註釋》（*Expositio super librum Boethii De hebdomadibus*），呢兩部都係對6世紀羅馬哲學家波爾修斯作品嘅註釋。 到佢攝政期結束嘅時候，湯瑪士開始寫佢最著名嘅作品之一，《駁異教徒大全》。

## 註

## 參考

## 書目

* 

## 出面網頁
雕像

**雕像**（），又叫**塑像**，係指能夠獨立企到喺度嘅雕塑作品，相對於雕喺一塊平面（例如牆）上面嘅浮雕。古典嘅雕像多數都用特定嘅事物做主題，譬如係人或者動物噉。

雕像可以用材料分，好似用石頭造就叫石像、用青銅造就叫青銅像... 等等。

## 概論

雕塑係專創作 3D 物體嘅視覺藝術，相對於（例如）創作 2D 圖像嘅畫畫。傳統上創作雕塑嗰陣，雕塑家要
*用鉛筆畫稿，或者用工藝黏土等軟嘅材料整個預想雛型出嚟；
*搵嚿固體嘅材料返嚟－材料可以係木、石頭、甚至冰都得；
*然後佢就要郁手用鎚仔同鑿等嘅架生，將嚿材料雕成佢想要嘅形狀；
一般嚟講，雕塑作品可以分做兩大類：雕像同埋浮雕；前者係指能夠自己企到喺度嘅雕塑作品，例子有舉世聞名嘅《思索者》；而後者就係指喺一塊平面（例如牆）上雕出嚟嘅雕塑。

## 物理

整雕像會用到力學概念。

例如力學平衡噉。力學平衡係牛頓力學一個重要概念。當一件物體達到力學平衡嘅時候，即係話所有作用喺件物體度嘅淨力等如 0。根據牛頓第二定律，當淨力係 0 嘅時候，靜止嘅物體就會保持靜止。對於雕塑家嚟講，力學平衡係好重要，因為佢哋想令作品唔使靠支撐物（因為支撐物通常都會影響美感）都可以企得穩陣，而要計算一件雕塑品嘅力學平衡往往都幾複雜。

一個好出色嘅例子就係喺西班牙馬德里嗰座菲臘四世騎馬嘅青銅像。呢座雕像係 1640 年整嘅，正常情況下應該會向前跌，但係製作團隊用咗一個當時前所未見嘅方法去解決呢個問題：佢哋將隻青銅馬嘅密度分配得唔平均，即係話隻馬嘅後腳同尾部用實心青銅嚟造，而頭同前半身就用好薄嘅空心青銅，據講個馬頭外殼得返大約 2 毫米咁薄。噉樣令到下半身重過上半身，最後成功令個雕像可以企得穩陣，成為咗雕塑史上嘅一個重要突破。

## 睇埋

*立體模型
*破壞偶像主義

## 引述
雕

「**雕**」一字喺粵文入面可以係指：
*雕塑（sculpture），泛指立體嘅純粹視藝作品；
*雕琢（carving），指「用架生削走一件物體嘅某啲特定部份，令嚿物體變成想要嘅形狀」嘅過程；
*鵰，即係鷹，泛指鷹科（學名：*Accipitridae*）下嘅雀鳥。
以巴衝突

**以巴衝突**係一個進行緊嘅軍事同政治衝突，他同時係巴勒斯坦國同以色列喺政治上嘅衝突，亦係猶太人同阿拉伯人之間嘅種族衝突。

衝突嘅主要爭議包括：以色列佔領嘅巴勒斯坦領土、以色列喺西岸地區嘅聚居地、耶路撒冷嘅地位、巴勒斯坦人嘅遷徙自由同回歸權、以巴之間嘅邊境管制、同埋有關食水供應嘅權利。

## 歷史
喺18世紀尾，錫安主義喺歐洲開始發展，之後亦引致阿利亞運動，令移民嘅猶太人同喺巴勒斯坦地區住嘅阿拉伯人產生衝突。到1917年，英國政府發表貝爾福宣言支持錫安主義，所以喺1920年英屬巴勒斯坦成立之後，繼續有大批嘅猶太人移民。喺呢段時間開始，猶太人同阿拉伯人之間嘅衝突成爲咗家常便飯。

喺1947年，聯合國通過咗181號決議，喺巴勒斯坦地區分割猶太國同阿拉伯國。喺猶太人方面，佢哋同意咗份決議，喺1948年5月14號通過以色列獨立宣言，正式立國。喺阿拉伯方面，佢哋拒絕咗份決議，所以引致第一次中東戰爭爆發。戰爭期間，巴勒斯坦人大逃亡發生咗，成爲咗到依家都非常受爭議嘅事件。喺戰後，以色列成功控制咗巴勒斯坦地區大部分範圍，約旦管治咗西岸地區，而埃及就控制咗加沙走廊。

到1967年，六日戰爭爆發，以色列控制咗巴勒斯坦地區全地。到依家，以色列仍然控制唔少巴勒斯坦國嘅宣稱國土，而以色列對巴勒斯坦人侵犯嘅人權仍然受國際社會批評。

## 影響
以巴衝突由開始已經引致大型嘅平民傷亡。同時，國際社會曾經嘗試過唔同嘅途徑嚟做和談。其中最成功咗係喺1993年嘅《奧斯陸協議》，當中以色列同巴勒斯坦解放組織達成咗初步嘅共識，係化解衝突嘅重要里程碑。

和談一般都係以兩國方案為目標，而呢個概念喺以色列人同巴勒斯坦人之間都相對受歡迎 ，不過喺近年有開始跌嘅跡象。官方嘅和談通常都係經過4個中間人：聯合國、美國、俄羅斯、同歐盟。除此之外，阿拉伯聯盟亦有時會做呢個角色，例如喺2002年發表嘅。

## 睇埋
* 巴勒斯坦自治城一覽
* 哈馬斯

## 攷
利斯基

**利斯基**（**Sabine Katharina Lisicki**，）係德國職業網球手，喺德國，渠有「新嘉芙」之稱。

## 屋企
阿爸Richard同埋阿媽Elisabeth都有波蘭血統，所以利斯基除咗識德語、英語之外都精通波蘭語。

## 球員生涯
利斯基係右手揸拍，2006年轉打職業賽。

## 威水史
* 單打最高排名：12（2012年5月21號）
* 雙打最高排名：35（2012年4月9號）
* 網球大滿貫最叻：
** 溫布頓網球公開賽（女雙）：亞軍（2011年） 
** 溫布頓網球公開賽（女單）：亞軍（2013年） 

## 出面網頁

* Sabine Lisicki - Official Website/
* 利斯基 WTA 球员 德国
* ITF Tennis - Pro Circuit - Player Profile - LISICKI, Sabine (GER)
* Fed Cup - Player profile - Sabine LISICKI (GER)
魯班斯基

**魯班斯基**（**Włodzimierz Leonard Lubański**，）係波蘭足球員，司職前鋒，幫波蘭足球代表隊贏過1972年夏季奧林匹克運動會（慕尼黑）男子足球項目金牌，亦係波蘭足球代表隊入波最多嗰位球員（48球）。

## 出面網頁
* 
* Włodzimierz Lubański | National Football Teams
華斯利夫斯基 (足球員)

**華斯利夫斯基**（互聯網上譯「華斯利斯基」；波蘭文：**Marcin Wasilewski**；）係波蘭足球員，司職後衞。

## 攷

## 出面網頁
* 
* Marcin Wasilewski | National Football Teams
*
馬蘇 (演員)

**馬蘇**（；，）係中華人民共和國嘅回族女演員，黑龍江哈爾濱人，2002年因拍過《大唐歌飛》劇集而開始加入演藝界。

## 感情生活
佢前男朋友係乒乓波運動員孔令輝。2002年兩人因為拍廣告結緣，至2013年7月對外正式宣佈分咗手。

## 出面網頁
* 
* 

類:中國電影女演員
丹尼斯·巴班

**丹尼斯·巴班**（**Denis Papin**，/dəni papɛ̃/，）係法國一位物理學家、數學家同發明家，佢發明嘅蒸汽蒸煮器係蒸汽機同壓力鍋嘅前身。

## 出面網頁

類:法國數學家
類:法國物理學家
類:發明家
對稱

**對稱**（）係幾何學上，指圖形嘅某種重複性。常見有平移、旋轉、鏡射等。對稱嘅意思係當你折疊或者翻轉一個形狀嘅一部分嘅時候，佢睇起嚟同另一部分一模一樣。試想像喺一個心形中間劃一條線。如果兩邊完全匹配，噉呢個心形就有線對稱嘅特性。有啲形狀轉動或者旋轉之後仲係一樣樣嘅，呢種就叫旋轉對稱。對稱可以令到嘢睇起嚟平衡同勻稱，好似蝴蝶嘅翼或者雪花噉。

**對稱**唔一定係具象嘅，數學上，**對稱性**其實係講，當一樣嘢，佢嘅某啲方面改變，而另一啲方面維持唔變。群論就係研究**對稱性**嘅數學分支。

## 概論

嚴格嚟講，當我哋話一個數學物體係對稱嘅時候，即係話呢個物體就算經過反射或者轉動等變換，佢嘅樣都唔會改變。舉個例，鏡射係最基本嘅一種對稱，意思係話一個物體經過反射之後都保持原狀。講得簡單啲，反射可以咁樣理解：

*攞一個形狀（好似下圖嘅三角形 abc）同一條線（就係圖入面嘅 Y 軸），呢條線就叫做「**反射軸**」；
*喺呢條線嘅另一邊整一個新嘅形狀（三角形 a'b'c'）；
*原本個形狀嘅每一點 p_0，喺新形狀度都有個對應嘅點 p_1；
*隨便揀兩個對應嘅點，「p_0 同反射軸之間嘅距離」一定同「p_1 同反射軸之間嘅距離」一樣。

如果一件物體經過反射之後，佢反射前同反射後嘅樣完全一樣（除咗位置之外），咁就話呢件物體有鏡射對稱嘅特性。再深入啲嘅對稱分析，仲有講到轉動對稱（即係話一件物體轉動一定角度之後都唔會變樣，好似三曲腿圖咁，轉 120 度都係同一個樣）等更加複雜嘅對稱類型。

## 生物學

 
喺生物學入面，對稱嘅概念主要用嚟描述生物體嘅形狀。雙側動物（例如人類噉），喺將身體分成左右兩半嘅矢狀面上或多或少係對稱嘅。 向一個方向移動嘅動物必然有上下兩面、頭尾兩端，因此有左右之分。頭部變得專門化，有口同感覺器官，而身體為咗移動嘅目的變成雙側對稱，有對稱嘅肌肉同骨骼元素，不過內部器官通常仍然係唔對稱嘅。

植物同固着嘅動物，好似海葵，通常有輻射對稱或者旋轉對稱，呢個特徵好適合佢哋，因為食物或者威脅可能會從任何方向到來。五重對稱喺棘皮動物中可以搵到，呢個類群包括海星、海膽同海百合。

喺生物學入面，對稱嘅概念都好似物理學咁使用，即係用嚟描述所研究對象嘅特性，包括佢哋嘅相互作用。生物進化嘅一個顯著特性就係對稱性嘅改變，呢個對應住新嘅部分同動態嘅出現。

## 心理學

對於人類觀察者嚟講，有啲對稱類型比其他類型更加突出，特別係垂直軸嘅反射對稱最為顯著，就好似人類面部嘅對稱咁。恩斯特·馬赫喺佢嘅著作《感覺分析》（1897年）中就提出咗呢個觀察， 呢個表示對稱嘅感知唔係對所有類型嘅規律性嘅一般反應。行為同神經生理學研究都證實咗人類同其他動物對反射對稱嘅特殊敏感性。 早期喺格式塔傳統中嘅研究表明，雙側對稱係知覺分組嘅關鍵因素之一。呢個就係所謂嘅對稱法則。對稱喺分組同圖形/背景組織中嘅作用已經喺好多研究中得到證實。例如，當反射對稱係單一物體嘅特性時，檢測呢種對稱嘅速度會更快。 人類知覺同心理物理學嘅研究顯示，對稱嘅檢測係快速、有效同對擾動具有強大抵抗力嘅。例如，喺100到150毫秒之間嘅展示時間內就可以檢測到對稱。

## 美學

對稱喺建築設計嘅每個層面都有體現，由建築物外觀嘅整體設計，好似哥特式大教堂同白宮，到個別平面圖嘅佈局，再到建築元素嘅細節設計，例如瓷磚馬賽克。伊斯蘭教建築，好似泰姬陵同洛特福拉清真寺，喺結構同裝飾上都大量運用咗對稱性。。

摩爾人嘅建築，例如阿爾罕布拉宮，好興用複雜嘅圖案裝飾，呢啲圖案運用咗平移對稱、反射對稱同旋轉對稱。

## 睇埋
*全等
*相似
*美感
*群論

## 引咗
尼古拉斯馬蘇

（，；）係智利網球手，華帕拉素省比納德馬人。

## 球員生涯
### 細個
馬蘇喺佢五歲嘅時候，阿爺開始俾佢接觸網球，到十二歲就正式送佢入去網球學校受訓。

### 青年
馬蘇喺1997年成為職業網球手。

## 威水史
* 單打最高排名：9（2004年9月13號）
* 雙打最高排名：31（2005年7月25號）
* 夏季奧林匹克運動會
** 男單：**金牌**（2004年）
** 男雙：**金牌**（2004年）
*****渠係自[[1988年]]網球成為夏季奧林匹克運動會比賽項目之後第一個同一屆攞晒單打雙打金牌嘅球員**

## 出面網頁

* 
* 
* 
* Nicolas MASSU | Olympic Athlete | Athens 2004 Beijing 2008 Sydney 2000

類:智利運動員